
0 čemu se danas govori 



Zašto se gospoda i seljaci slabo razumiju 

napisao Josip Zidarić 


Teško, da se ikada toliko pisalo o tome, kako 
se gospoda i seljaci vladaju jedni prema dru- 
gima, koliko se o tome pisalo upravo u godinama 
poslije rata, kada se među hrvatskim seljacima 
posvuda proširio pokret, što su ga započela braća 
pok. Dr. Antun i Stjepan Radić. Mogli bismo o 
tome pisati cijele knjige, a još bi se uvijek dalo 
reći štogod novo o gospodi i seljacima. Neko će 
braniti seljake ističući kao jedini razlog zlu na 
selu, da su gospoda pokvarena, da se ne brinu 
za seljaka, da se samo lakome za novcem i t. d. 
Drugi će govoriti, da ni seljak nije mnogo bolji, 
i lako će se nabrojiti sva sila mana, koje se mogu 
vidjeti kod seljaka. Pravu je istinu teško pro- 
naći. Ona je nekako u srijedi. 

Ovdje ćemo reći tek nešto o velikoj hrvat- 
skoj nevolji, da se hrvatska gospoda i seljaci u 
mnogočem ne razumiju. Seljak, koji se muči na 
svojoj zemlji, lako pomisli, da se muči samo on, 
a da lako je drugima, koji žive drugačijim ži- 
votom. Ljudi, koji rade rukama, teško razumiju 
da se može veoma umoriti onaj, tko mora u 
svome poslu misliti svojom glavom. I sama »go- 
spoda« jedne struke ne razumiju mnogo puta 
gospodu, koja se bave drugim poslom. Tako su 
napriliku među svjetovnim zvanjima profesori i 
učitelji stalež školovanih ljudi, koje drugi teško 
razumiju. Tko nije imao posla s djecom u gim- 
naziji, taj teško razumije, kako to može biti, da 
već tri sata posla s đacima u gimnaziji jako 
umori profesora u muževnim srednjim godinama, 
a pogotovo dosta umori čovjeka u starijim godi- 
nama. No dogodi se, da profesor u gimnaziji uči 
djecu katkada i po četiri, a čak i pet sati na dan. 
Ne događa se to stalno, ali se i to dogodi, ako se 
nagomila posao. 

I u stvarima, koje su sasvim materijalne, ne 
slažu se gospoda i seljaci, i teže razumije jedan 
drugoga. Tako možemo reći, da većina ljudi, koji 
rade koji grubi posao, mogu slasno pojesti i 

Sliku desno : 

PRINC JUVARAJA OD MYSORE KOD SV. OCA PAPE PIJE XII. 
Sv. Otac je nedavno primio u audijenciju jednog od najbogatijih 
ljudi na svijetu — princa od Mysore. S princom je njegova žena i 

pratnja, u koju spadaju plesači i svirači, koji su tom zgodom 
svirali papinsku himnu 



grubu hranu. Želudac tu hranu lakše provari, ako 
čovjek radi teški posao. Drugačije je kod ljudi, 
što po cijele dane sjede pišući po kancelarijama. 
Dajte takvome čovjeku poslije rada u kancela- 
riji navečer koju jaču hranu, recimo grah s ka- 
šom s kuhanim suhim svinjskim mesom, taj će 
čovjek veoma nemirno spavati i slabo će se od- 
moriti za drugi dan. Ali ni tu se ne može posta- 
viti stalna granica između gospode i seljaka. Ako 
gospodin ima posla vani u šumi ili u selu pa se 
nahoda, dok dođe onamo, pojest će i prostu hra- 
nu s velikom slasti. A katkada će i seljak biti 
probirljiv. 

Naši seljaci mogu s ponosom reći, da oni 
hrane druge staleže. I doista među Hrvatima mo- 
žemo čuti, kako ljudi kažu, da nema nitko ništa, 
ako seljak bude sirotinja. Osjetili su to jako obrt- 
nici u posljednjih deset petnaest godina. Osim 
njih su to osjetili trgovci po malim mjestima i 
odvjetnici. Seljak pribavlja hranu drugim stale- 
žima. Ali ne smije sebi umišljati, da jedini ratar 
pribavlja hranu. Treba pomisliti i na to, da i ri- 
bari u primorskim krajevima loveći ribu u moru 
pribavljaju hranu za narod. Najposlije i sami 
znamo, da kod nas često i gospoda najme vrtove 
pa i sami rade u vrtu. I gospodin se razveseli, 
ako vidi u proljeće da niču mlade biljke iz sje- 
mena, koje je sam posijao na gredici. 

Seljak se s pravom može potužiti, da ljudi če- 
sto puta premalo cijene njegov rad, trud i muku. 


Ali nemaju pravo ni priprosti ljudi, ako misle, 
da svaki gospodin prezire seljački ili obrtnički 
rad. Često se nađe i među gospodom ljudi, koji 
se dobro razumiju i u kakav seljački i obrtnički 
rad, gdje treba malo više znanja i vještine. 
Naći ćete liječnika, koji se razumije u cijeplje- 
nje voćaka, suca, koji zna obrezivati voćke. Znam 
za advokata, koji je znao praviti stolarske stvari. 
Neki s veseljem rade vrtlarske poslove u vrtu. 
Istina ^gospoda ne rade takvih poslova zato, da 
zarade za svagdašnji kruh, već to rade od za- 
bave. Ali rade i zato, jer ih umara duševni po- 
sao, umara veliko razmišljanje, umara i dosadni 
jednolični rad, kakav se vrši u mnogo kancela- 
rija, pa ljudi traže sasvim drugu vrstu posla, 
da ne bude sav njihov rad uvijek jednak. 

Opreka i slabo razumijevanje između gospode 
i seljaka nije ni u svim krajevima, gdje stanuju 
Hrvati, jednako. Tamo, gdje stanuju štokavci, re- 
kao bih, da je opreka više staleška. Kod velikog 
je dijela hrvatskih kajkavaca ta opreka još i du- 
ševna. Slično je i kod čakavaca, kao što je kod 
kajkavaca. 

Možda priprosti ljudi katkada previše materi- 
jalistički prosuđuju ona zvanja, u kojima rade 
gospoda. Ljudi često govore o različitim zvanji- 
ma tako, kao da je u nekome zvanju glavno zara- 
đivanje novaca. Tko će znati, da li doista tako 
stalno misle, ili su to prazne riječi i zavaravanje 
samoga sebe. Ne može se reći, da svi ljudi na 
svijetu rade koji posao samo zbog dobitka. Ta 
ne možemo reći, da liječnik, koji liječi bolesnika, 
vrši svoj posao samo zato, što će mu posao biti 
plaćen. Ipak on vrši svoj posao s nakanom da 
pomogne bolesniku u bolesti, koju je opazio. Ne 
možemo reći da profesor ili učitelj rade svoj po- 
sao samo zbog mjesečne plaće, i da im nije stalo 
ni do djece u školi ni do škole. Istina, može se 
pri poslu, koji vrši gospodin, primiješati i želja 
za dobitkom, ali to nije jedina sila, zbog koje je 

Najveći 

U prijašnja vremena gotovo je svaki vladar, 
bio on car, kralj, knez i slično, imao svoju dvor- 
sku budalu, svog dvorskog luđaka. Nije to bila 
baš luda ustanova, jer je takav dvorski luđak ne 
samo morao svome gospodaru razbijati dosadu 
besposlenih dana zgodnim šalama, nego mu je 
smio, što je još važnije — a to redovito nitko 
drugi nije smio — otvoreno reći u oči i mnogu 
gorku, pa i najtežu istinu. 

O takvim dvorskim luđacima ima čitavo mo- 
re priča, a jedna od njih glasi: 

Bijaše nekoć kralj, koji je svojem luđaku da- 
rovao štap isto onakav, kakav su nosili njegovi 
dvorski meštri. Taj je svoj dar popratio ovim 
riječima: »Zadrži i sačuvaj taj štap tako dugo, 
dok ne nađeš većeg luđaka od sebe!« 

Taj je dogođaj pao u zaborav i izgledalo je, 
da doista nema većeg luđaka od dvorskog lu- 
đaka. 

Jedared kralj teško oboli. Osim ostalih po- 


sebi gospodin odabrao ono ili ono zvanje. Ipak 
je tu odlučivala i volja i sposobnost za neko zva- 
nje. 

Kršćani treba da smatraju zvanje kao poziv 
Božji. Nesreću će prouzročiti sebi i drugima onaj, 
tko se silom trpa u zvanje, za koje nije sposo- 
ban. Mladići, koji se školaju, često se i izmuče 
razmišljajući, u koje će zvanje. To su muke, ka- 
kve seljak slabo pozna ili ih uopće nikako ne 
poznaje. Teško je mladome čovjeku odlučiti, u 
koje će zvanje. Često mu prijatelji ili stariji ljudi, 
koji ga savjetuju, preporučuju ovo ili ono zva- 
nje. Jedan mu kaže, da veterinari dobro služe. 
Drugi mu pripovijedaju, da ovaj ili onaj liječnik 
zaslužuje silu novaca. Treći veli, da treba učiti na 
tehnici za inžinira, koji će se razumjeti u grad- 
nje pri vodi ili u gradnju mostova, jer je tamo 
i tamo u tome i tome uredu neki činovnik, koji 
zaslužuje mnogo tisuća dinara, a ništa ne radi. 
Dakako da bi se dalo opet veoma mnogo napi- 
sati o izboru zvanja, i što se o tome sve čuje i 
pripovijeda. Spomenuli smo tu samo, kako ljudi 
preporučuju ovo ili ono svjetovno zvanje. Pose- 
bno bi se dalo pisati o izboru svaćeničkoga i re- 
dovničkoga staleža. 

I tako bismo i dalje mogli mnogo pisati o 
tome, kako se gospoda i seljaci često ne razumiju 
zato, što jedni drugih u dušu sasvim ne poznaju. 
(Kad kažem gospoda, mislim samo na gospodu 
svjetovnoga staleža). Bilo bi zanimljivo, kad bi 
i gospoda i seljaci mogli sami napisati, što koji 
misli o tome. To bi bilo korisno zbog toga, što 
je u svijetu upravo razularena pored nacionalne 
mržnje još i staleška mržnja. A mržnja ljude 
zasljepljuje. I o pojedinim se narodima i o poje- 
dinim staležima piše i govori svakojako. Čas ču- 
jemo pohvalu, čas grdnju. I nauka se izvrće sva- 
kojako. Izvrće se i prošlost kojega naroda, a 
i prošlost kojega staleža. To je u današnje doba 
nevolja, s kojom se treba boriti. 

luđak 

sjeti ga i njegov dvorski luđak i zapita ga, što 
mu je. 

»Ah,« požali mu se kralj, »skroro ću morati 
ostaviti ovaj svijet!« 

»A kuda ideš?« upita ga dvorski luđak. 

»U jedan drugi svijet.« 

»A kada ćeš se opet povratiti?« 

»Iz toga se drugog svijeta ne ću više nikada 
povratiti.« 

»Jesi li se već pobrinuo za put u taj drugi 
svijet, a i za to, kako ćeš ondje živjeti?« 

Kralj odgovori, da nije. 

Svečanom kretnjom predade na to dvorski lu- 
đak kralju svoj štap i progovori mu: 

»U svom sam životu počinio mnoge buda- 
laštine, ali takve, kao što je ti činiš sada, još 
nisam nikada počinio. Polaziš na velik nepoznat 
put, s koga se više nikada ne ćeš povratiti, 
a nisi odredio zadnje odredbe za taj put. Evo ti 
moga štapa!« 

Pripovijest iz hrvatske prošlosti 


Udaja Marte Radojčićeve 


U maloj je županijskoj skupštini županije požeške, što 
se držala dne 30. listopada i slijedećih dana godine 1769., 
iznio rektor požeškoga isusovačkoga kolegija, »da je 
Konstantin Popović upravitelj župe grčkoga zakona u 
Gradištu, uzevši sa sobom nekoliko sumještana.ne samo 
navalio na njihov gospoštijski dvor, nego da je izrekao 
i buntovne i razdražljive riječi.« 1 ) Županija određuje o 
tome istragu i odlučuje cijelu stvar uputiti Hrv. kralj, 
vijeću u Varaždinu. 2 ) Istragu su proveli plemićki suci žu- 
panije požeške i sastavili o tome službene dokumente. 

O čemu se zapravo u tom slučaju radilo, vidjet ćete 
i razumjeti iz tih istražnih dokumenata, koje donosimo 
u prijevodu. 3 ) 

Pravoslavna djevojka Marta Radojči- 
ćeva iz sela Poreča u požeškoj okolici 
daje pred sucem Stjepanom Parčetićem 
izjavu glede svoje udaje. 

»Godine je Gospodnje 1769. dne 31. listopada 
u Požegi osobno preda me pristupila Marta Ra- 
dojčićeva grčkoga zakona, iz sela Poreča, što 
spada pod opatijsku gospoštiju Kutjevo. 4 ) I bila 
je pitana i ispitivana o tome, imade li ona nala- 
zeći se u djevojačkom staležu volju, da se uda- 
de za Stjepana Zvekića, neoženjena stanovnika iz 
trga Kutjeva, a druge vjere, ako bi je on htio 
uzeti, ili nema. I ona je izjavila, da je skroz i 
skroz odlučila, da se za njega uda na osnovu 
prvašnjega poznanstva, što ga je s rečenim mla- 
dićem stekla čuvajući blago na jednome obli- 
žnjem mjestu. A osobito zato, da se tako sklo- 
pivši zaruke i poslije ženidbu može lakše odreći 
raskola i prigrliti vjeru rimokatoličku. No neki 
ju je mladić Jovan Jatić grčkoga zakona iz Mi- 
galovaca 6 ) htio imati za družicu života i po pro- 
scima je zatražio. A i roditelji su je silili, da nje- 
mu dade riječ. Zato se, veli, dogodilo, te je ona 
poslala glas Stjepanu Zvekiću, da dođe i da je 
odvede, dok još nije dala riječ Jovanu Jatiću. 
Ili barem neka pošalje gospoštijskoga pandura, 
koji bi hinio, da se njezin zaručnik nalazi u go- 
spoštijskome zatvoru, te da će ona biti potreb- 

9 Taj je gospoštijski dvor požeških isusovaca bio u 
Kutjevu. Poslije oslobođenja Slavonije od Turaka pod 
kraj 18. vijeka dobiva kutjevačko vlastelinstvo zagre- 
bački kanonik i naslovni biskup Ivan Babić. On ga daje 
god. 1698. isusovcima, koji ga drže sve do raspuštanja 
njihove družbe god. 1773. 

2 ) Protocolla congregationum Com. Posegani 1 765. — 
1770. str. 226. u zagreb. d>rž. arkivu. 

3 ) Prevodeći dokumente izostavili smo u njima razli- 
čite titulature, te neke suvišne i naopake komadiće, da 
bude manje smetnje u čitanju. 

4 ) Gospoštija Kutjevo zato se naziva opatijska, jer je 
u predturskim vremenima kroz par stotina godina bila 
u posjedovanju tamošnje bivše cistercitske opatije BI. 
Dj. Marije de Gotho. 

5 ) Selo u općini i u župi ruševačkoj. 


Zabilježio Juraj Lahrter 

na, da nešto svjedoči, jedno da tako uzmogne 
izmaći roditeljima, koji su je silili i tjerali, da se 
radije uda za raskolnika, nego za rimokatolika. 
Da daklem ona druga strana kojimgod načinom 
Zvekića ne izigra, došao je on s tako upućenim 
pandurom i s kolima. I tim je kolima ona po to- 
likoput spomenutom Zvekiću od svoje i drage 
volje odvezena u gospoštijsku rezidenciju, do- 
čim su ostavili djevojčinu mater, koja je došla 
kolima«. 6 ) 

Mladić Stjepan Zvekić daje pred istim 
županijskim sucem izjavu o svojoj že- 
nidbi. 

»Godine je Gospodnje 1769. dne 31. listopada 
u Požegi osobno pristupio preda me Stjepan 
Zvekić, stanovnik trga Kutjeva, što spada pod 
gospoštiju istoga imena, okolo 20 god. star, ri- 
mokatolik. I bio je pitan i ispitivan o tome, hoće 
li da imade za družicu života Martu Radojčićevu 
grčkoga zakona iz Poreča ili ne će. On je izja- 
vio: kako ju je namislio uzeti na osnovu prva- 
šnjega poznanstva s njome, što ga je učinio ove 
godine u proljeće, kad su obadvoje pasli blago 
na jednome mjestu blizu sela Poreča, tako je ni 
unapredak ne ostavlja. Već zato ne, što ona hoće 
položiti katoličku ispovijed vjere. Uslijed toga 
da može lakše učiniti tu ispovijed vjere, veli, da 
je ona njemu kod porečkoga bunara za znak bu- 
dućih zaruka dala jednu košulju i svoje cipele, 
koje je on i odnio kući i nije ih prije vratio, dok 
ona nije bila pozvata i morala s njime doći na 
županiju.« 

Gospoštijski pandur Nikola Zvekić 
daje dne 31. listopada 1769. pred su- 
cem Petrom Tucićem izjavu o tome, 
kako je djevojka bila odvedena od svo- 
je kuće. 

»Nikola Zvekić, katolik, oženjen, okolo 27 go- 
dina star, inače iz trga Kutjeva, gospoštijski 
pandur, 7 ) osobno je preda me pristupio, te po- 
taknut, da priznačistu istinu, izjavio je i naveo, 
da ga je ovih prošlih dana, nije tome dugo, otac 
prokurator požeškoga kolegija 8 ) poslao, da oti- 
đe pod večer na imanje Poreč sa Stjepanom 
Zvekićem, gospoštijskim slugom, kome bez nje- 
gova posredovanja ne može pravo vjerovati, što 
kazuje, da je sklopio zaruke s djevojkom grč- 
koga zakona, po imenu Martom, inače kćerkom 

6 ) Originali ovoga i svih daljnjih dokumenata osim 
pod IV. sačuvati u spisima županije požeške god. 1769. 
u zagr. drž. arkivu. 

7 ) U Kutjevu su imali isusovci svoje vlastelinske pan- 
dure sa kratkim mačem. Na oštrici se nalazila urezana 
slova O. A. M. D. G. t. j. Omnia ad maiorem Dei gloriam 
— Sve na veću slavu Božju. 

8 ) Prokurator zove se kod isusovaca onaj otac, kome 
je povjerena briga za gospodarske stvari. 

Petra Radojčića. I on je onamo došao kolima, 
koja je dao napomenuti zaručnik. I unišavši u 
kuću rečenoga Petra zapita mater joj i oca, gdje 
je djevojka Marta. Primivši odgovor, da spava 
u sobi, doda, da je on zato ovamo došao, da 
nju odvede u Kut j evo zaradi davanja nekoga 
svjedočanstva proti Stjepanu Zvekiću, koji je 
sada u zatvoru, a koji se, što je u susjedstvu jav- 
no poznato, cijeloga prošloga ljeta običavao na 
paši češće s njome sastajati, te su jedno s dru- 
gim dobri. Mati je nato zovne, a ona izađe iz 
sobe van, te bez ikakva otezanja samo to potiho 
kaže, da je ona doista naprvo znala, da će on po 
nju doći, da bi sa sobom uzela barem još nekoliko 
košulja. I otiđe u kutjanske livade, gdje su če- 
kala spomenuta kola i zaručnik. 9 ) Tuđe se popne 
na kola i dođe u Kutjevo. Matere pak, koja ju 
je pratila, ne puste kolima, pa se ona vičući i 
plačući povrati kući. Na polovici ipak puta na- 
rede kočijašu da stane i zapitaju je, da li sva- 
kako hoće da se za Stjepana uda. Ona odgovori, 
da svakako hoće, te da je zato i poslala glas, da 
svjedok po nju dođe. Kada pak sama ne bi ima- 
la, volje, izjavi, niti bi ona taj glas poslala, niti 
bi odmah iz sobe izašla, dapače bi gledala, da 
na svaki način utekne.« 

Svjedoci Mijo Marković i Mato Ko- 
vačević daju 31. listopada 1769. pred 
sucem Petrom Tucićem svjedočanstvo 
o uzbuni, što je među pravoslavnima 
nastala zaradi odvedene djevojke 
Marte Radojčićeve. 

»Prvi dakle svjedok Mijo Marković, rodom iz 
Kutjeva i sada gospoštijski špan katolik, ože- 
njen, okolo 28 godina star, pripravan se zakleti, 
bude ispitivan, te je izjavio i svjedočio . . ., da je 
ove prošle nedjelje pop iz sela Gradišta 10 ) po 
imenu Kojo došao sa stanovnicima sela Poreča 
do kutjevačke gospoštijske rezidencije. I da je 
različite stvari govorio o nekoj djevojci, koja 
se, kako je i prije i poslije bilo poznato iz kazi- 
vanja, zaručila s nekim kutjevačkim mladićem, 
koji sada služi kod gospoštije, a zove se Stjepan 
Zvekić, te se posredovanjem gospoštijskoga pan- 
dura zaradi sigurnosti zaklonila u gospoštijskoj 
rezidenciji. Svjedok ipak izjavljuje, da mu ne 
može biti točno poznato, kakav je on razgovor 
o tome imao s viceprokuratorom fratrom Kip- 
šićem i šta je s njime poimence govorio, jer je 
čas unišao u sobu čas opet iz nje izišao, a i nije 
pazio. Ono pak vrlo dobro znade, što je rečeni 
Kojo govorio, kad su svi otišli u crkvu na misu, 
a on ostao: Da se naime čudi očima isusovcima, 
koji su inače razboriti ljudi, te su dopustili, da 
njihov pandur po noći otme djevojku. Znaj, 
reče on, no molim te, da to nikome ne kažeš, 
da će se i ovdašnji i zabrđanski Vlasi radi toga 

9 ) U latinskome originalu piše »foenilia Szent-Geor- 
giensia«. Selo je naime Kula imalo nekada prije ime po 
sv. Jurju. 

10 ) Selo se i pravoslavna župa Gradište nalazilo na 
teritoriju gospoštije Kutjevo, no pravoslavni iz sela Po- 
reča nijesu spadali u tu župu. 


čina pobuniti. 11 ) I podložnici Vlasi ne će dolaziti 
na gospoštijsku rabotu. Dapače ne će ni gos- 
poštijski pandur smjeti unići u vlaško selo Uo- 
stalom kazuje, da su rečeni gore spomenuti sta- 
novnici iz Poreča, što su došli s navedenim Ko- 
jom, išli okolo prozora i gundrali i tražili, da 
mogu s djevojkom govoriti. Dapače da je k pro- 
zoru od one sobe, gdje je bila djevojka, došao 
njezin otac i nešto govorio. No toga svjedok 
nije čuo, ali je od drugih, koji su slušali, razu- 
mio, da je na nju navalio s kletvama. 

Drugi'svjedok Mato Kovačević, stanovnik trga 
Kutjevo, katolik, oženjen, okolo 25 god. star, 
bude ispitivan, te je izjavio i pripravan, ako bu- 
de potrebno, položiti prisegu svjedočio je: Onom 
prilikom, kad je gradištanski pop Kojo sa žite- 
ljima sela Poreča došao kutjevačkoj gospoštij- 
skoj rezidenciji, nije istina bio prisutan. No do- 
šavši onamo poslije po nekome poslu, došao je 
na one riječi pitanja, koje je gospoštijski pisar 
Grgo Mudrovčić izrekao porečkome žitelju Vaši: 
Tko vas je ovamo poslao? Od njega je primio 
odgovor, da im je naredio Petar, otac naime dje- 
vojčin, po nalogu često spomenutoga popa Ko- 
je. I opet je isti gospoštijski pisar jednako oslo- 
vio ovoga Petra: Tko ih je naredio, da ovamo 
dođu. I primio je odgovor, da ih je naredio spo- 
menuti Kojo, koji tamo stoji. A on na ove dvije 
izjave, naime na Vasinu i na Petrovu, reče. te 
su čuli, koji su naokolo stajali: Nijesam ja, ne, 
nego je tako odredio otac iguman. 12 ) I kad je 
pisar s onom viješću otišao unutra, kaže isti pop 
Petru" Zašto ne kažeš, da vas je iguman nare- 
dio, a ne ja. Idi unutra i tako reci. No on iza 
toga niti je šta odgovorio, niti je htio ići unutra. 
Kod onoga, što se dalje dogodilo, svjedok ka- 
zuje, da nije bio.« 13 ) 

Pismeno svjedočanstvo kutjevačkoga 
upravitelja župe Fabijana Horvata od 
30. listopada 1769. o prijetnjama pra- 
si avnoga paroha Koje prilikom nastale 
uzbune. 

»Potpisani čistom savješću svećeničkom svje- 
dočim, da je gosp. Kojo, grčkonesjedinjenoga 
zakona, dušobrižnik parohije Gradište istoga za- 
kona, dne 29. ovoga mjeseca t. j. listopada, u 
gospoštijskoj rezidenciji kutjevačkoj . . . odvaž- 
no i opetovano izgovorio ove riječi, što slije- 
de. 14 ) Prvo: Gospodin otac prokurator, neka 
znate dobro, ako ove divojke ne pustite do tri 
dana, spainski pandur u nijedno selo vlaško ne 

“) U originalu piše transmontani seu zabergyenses. 

12 ) Misli se iguman pravosl. manastira Orahovice. Pod 
taj su manastir u to doba podpadale župe Orahovica, 
Obradove, Gaze, Vetovo i Drenovac. Tako je pravoslav- 
ni orahovački iguman bio paroh pravoslavnim žiteljima 
u Poreču. Tako je i upravitelj župe Vetovo u to doba 
bio jedan kaluđer orahovičkog manastira. 

ls ) Ariginal u Acta Consilii Croatici god. 1769., fasc. 
D., n. 209. u zagr. drž. arkivu. 

14 ) Kojine su riječi u ovome svjedočanstvu navedene 
najprije latinski, a onda hrvatski. Hrvatski smo tekst 
ovamo točno prenijeli današnjim pravopisom. 

bude smio otić ni unić, i ako uniđe, živ se povr- 
nut ne će. Drugo: Gospodin otac prokurator, 
znajte dobro, da vas naš narod od Đakova do 
Ilove kutov 15 ) se je spuntal suprot narodu va- 
šem. Ovo se i još daljnje drugo nije stidio izla- 
nuti pred rnenom, nego i pred drugima, pa i 
pred svojim zamjenikom iz orahovičkoga mana- 
stira. 16 ) A skupio je i više drugih ljudi iz sela, 
da neki veći utjera strah.« 

Pravoslavni žitelji sela Poreča dava- 
ju pred sucem Petrom T ucićem iz javu o 
tome, tko je začetnik nastale uzbune. 

»Dolje označene godine i dana (t. j. 31. listo- 
pada 1769.), pristupiše osobno preda me Todor 
Savić, Vaso Stanivuković i Kuzman Puhač, žite- 
lji imanja Poreča, što pripada gospoštiji kutje- 
vačkoj, koja se nalazi u županiji požeškoj, grč- 
konesjedinjenoga zakona. I izjaviše i navedoše, 
da je prošle nedjelje, ili 29. o. mjeseca listopada 
njihov sumještanin Petar Radojčić, iza kako je 
njegova kći Marta nekoliko dana proboravila u 
Kutjevu u gospoštijskoj rezidenciji, došao u 
selo, te sve sumještane po nalogu i naređenju 
popa Koje i orahovičkog igumana, koji u nji- 
hovu selu vrši službu paroha, pozvao, da idu u 
Kutjevo. Međutim su nekoji ostali kod kuće, a 
prisutni se, pa Ćiro Stevanović, Kojo Radosa- 
vijević, Jovo Cvetković, Ignatija Radosavljević 
i Toma Nikolić uputiše u gospoštijsku reziden- 
ciju Tuđe nađoše rečenoga Koju, te jedni stanu 
vikati, a drugi obilaziti oko prozora. Kad ih je 
gospoštijski pisar glede njihova dolaska onamo 
upitao, tko je posredovao i tko ih je na to po- 
takao, odgovori na pomenuti Vaso Stanivuko- 
vić, da ih je od kuće do kuće pozivao Petar, dje- 
vojčin otac, i opet doda, da je onaj pop, što ta- 
mo stoji, to naredio, da dođu. I oni se, da im se 
zato ne dogodi šta zlo, vratiše kući, a pop je 
ostao ondje«. 

Pred sucima Stjepanom Celčićem i 
Ivanom Katarinčićem odgovara 2. stu- 
denoga 1769. pravoslavni paroh Kojo 
Popović iz Gradišta u stvarima, zaradi 
kojih je bio okrivljen. Ovo su pitanja 
i odgovori: 

1. P. Kako se zove, otkud je rodom, koje je 
vjere, zvanja, staleža i dobi. 

O. Konstantin Popović, grčkonesjedinjenoga 
zakona, sveštenik i paroh gradištanske parohije, 
oženjen, okolo 46 god. star. 

2. P. Neka kazuje, zašto je došao ovamo na 
županiju. 

O. Veli, da je ovamo došao na poziv gosp. 
red. podžupana. 

3. P. Je li u prošlu nedjelju došao u Kutjevo 
u rezidenciju otaca isusovaca. Ako je, s kime je 
došao i tko je tim ljudima naložio, da onamo 

15 ) Tako piše u originalu mjesto »gotov«. Valja na- 
pomenuti, da je u tom spisu prilično zhrke. 

16 ) Misli ikaluđera, upravitelja pravoslavne župe Ve- 
tovo, koji je zajedno s popom Kojom bio u toj gunguli, 
i ako Vetovo nije podpadalo pod vlastelinstvo Kutjevo, 
nego pod Pleternicu. 


dođu, i tko ih je sazvao i koja je bila svrha, 
te su i on i pozvati ljudi onamo došli. 

O. Veli, da je on sam došao u Kutjevo u re- 
zidenciju otaca isusovaca i to na traženje igu- 
manovo, (što mu je dojavio po nekom čovjeku 
Petru iz Poreča, koga ne pozna po prezimenu). 
Ljudi pak iz Poreča da su došli po naređenju 
istoga igumana, kao i upravitelj župe Vetovo. 
I to zato, da možemo saznati, je li kći spomenu- 
toga porečkoga žitelja Petra silom od svojih ro- 
ditelja odvedena u Kutjevo ili nije. Pa za slučaj, 
da je djevojka silom od roditelja ugrabljena, 
administrator je vetovački u ime igumanovo ulo- 
žio protest pred gosp. viceprokuratorom Kipši- 
ćem, koji se tamo nalazio. 

4. P. Je li i kakove je prijetnje tamo izrekao 
i kome. 

O. Kazuje, da je tamo rekao i to pred gosp. 
viceprokuratorom bratom Kipšićem, da zašto su 
dali u noći po gospoštijskom panduru odvesti 
djevojku od svojih roditelja. Unapredak će mož- 
da biti pogibeljno gospoštijskim pandurima do- 
laziti u sela njegove vjere, da im se šta zlo ne 
dogodi od ljudi, koji će misliti, da su opet došli, 
da otimaju djevojke, ako se naime to obistini, 
da je kći rečenoga Petra, o kojoj je riječ, si- 
lom odvedena bila. 

5. P. Neka se dobro razmisli, nije li tom zgo- 
dom izgovorio baš ove prijetnje: Gospodin otac 
prokurator, neka znate dobro, ako ove divojke 
ne pustite do tri dana, spainski pandur u nijed- 
no selo vlaško ne bude smio otići ni unići, i ako 
uniđe, živ se povrnut ne će. Zatim: Gosp. otac 
prokurator, znajte dobro, da vas naš narod od 
Đakova do Ilove gotov se je spuntat suprot na- 
rodu vašem. 17 ) 

O. Glede pandura odgovara, da je govorio, 
kako je izjavio u točki neposredno prije ove. 
Na drugi pak dio ovoga pitanja veli, da je ova- 
ko rekao: Vama je poznato, kakove je naravi 
taj narod. Ako saznade, da je djevojka po noći 
oružanom rukom silom odvedena bila, moći će 
se možda lako dogoditi, da bi se za dva ili tri 
dana mogao sve do Ilove pobuniti. 

6. P. Je li pred kim i to izgovorio, da radi 
toga čina podložnici njegove vjere ne će dola- 
ziti na gospoštijsku rabotu. 

O. Jest, ako se naime, kako je rečeno, stanu 
buniti.« 

* 

Ovo su istražni dokumenti županije požeške 
o slučaju pravoslavne djevojke Marte Radoj- 
čićeve. Sadržavaju za nas Hrvate cijelu hrpu 
pouke i s vjerske i s narodne strane, pa je vri- 
jedno, da ih pročitamo. 

Manje je važno, kako šu onda oblasti tu stvar 
rješavale i konačno riješile. Reći ćemo o tome 
samo ovo: Županija požeška upućuje izvještaj 

17 ) U originalnome latinskome dokumentu donesene su 
ove inkriminirane riječi popa Koje latinskim tekstom iz. 
svjedočanstva kutjevačkoga upravitelja župe Horvata. Mi 
smo ih ovdje stilizirali prema njegovu hrvatskome tekstu 
Kojinih prijetnja. 

(SVRŠETAK NA STR. 494.) 

»Da, ja sam. Oh, Hartviže . . . tako dugo . . .« 
rekla je i bacila mu se u naručaj. Trenutak su 
ovako stajali pritisnuti jedno uz drugo, i sve, 
što ih je dosada tištilo, zaboravili su u ovom času 
viđenja. 

»Ti me dakle još uvijek voliš?« Hartvig će 
nadvladan od sreće. 

»Zar toga nijesi znao? Uvijek . . . uvijek . . .« 

»I ni riječi mi nijesi pisala! Dvije godine nije- 
si dala ni znaka ove ljubavi!« 

»Zar nijesi imao moje riječi? Zar nijesi osje- 
ćao svakog dana, svakog sata, svakog minuta, 
da je moja duša kod tebe? Osjećala sam se du- 
žnom, da ove dvije godine posvetim posvema 
samo ocu za to, jer hoću iza toga samo tebi da 
pripadam. Zar misliš, da mi je to bilo lako? Ali 
sada . . .« 

On joj je začepio usta vrelim poljupcima. Ka- 
kvu joj je krivicu nanio! 

Serena se međutim preplašeno odijelila od 
njega. 

»Dragi, nijesam došla ovamo radi toga; da 
te ljubim, već odavno znadeš . . . nešto drugo, 
još groznije vodi me ovamo, i ja imam malo 
vremena na raspolaganje. Otac misli, da sam kod 
znanaca . . . Oh, Hartviže, kad sam nakon po- 
vratka kući doznala, što se dogodilo gospodinu 
Holcmanu, silno sam se uznemirila. Bio je ipak 
tvoj prijatelj, i ja sam si predočila, kako ti je 
moralo biti teško, a zatim . . . kako mi je otac 
pričao, da . . .« 

Dalje nije mogla govoriti. Hartvig je opazio, 
da joj se udovi snažno tresu, dok joj se na lišcu 
odrazili strah i očaj. Nehotice ju je rukom obuj- 
mio. 

»Što ti je, srce? Zašto ne govoriš dalje? Da, 
Gerardov žalostan svršetak duboko me je po- 
tresao i dugo će trebati, dok se smirim. Ali što 
te pri tom tako uznemiruje?« 

Ona se sabrala. 

»Kazat ću ti, zato sam i došla . . . ljudi govo- 
re .. . tvoje ime svuda spominju ... ne vjeruju 
u istinitost Holcmanove ispovijesti, da je neki 
neznanac pucao u njega . . . tvrde . . . mili, mili 


Osobito pazite što bolesnik pije! 

Ako Vam je ikako moguće, dajte mu za 
zdravlje i užitak čim češće najbolju pri- 
rodnu mineralnu vodu 

ONU SA CRVENIM SRCIMA. 

Ako sami bolujete ili se ne osjećate dobro, tražite kar- 
tom besplatni kupališni prospekt, u kojem imate i mno- 
ge korisne upute o zdravlju, smrtnosti, debljini, nor- 
malnom porođaju i trudnoći, odnosu visine i težine te 
kalendar do 1980. godine! 

Uprava Radenskog ljekovitoga kupališta 
Slatina Radenci 
(kod Maribora) 


Hartviže, ljudi su tako zli . . . posve točno zna- 
dem, da je sve to ludost ... ali ja se tako bojim 
za te! Danas u podne donio je otac, koji po- 
znaje suca istražitelja Wasmuta, kući vijest, 
da . . . da i vlasti znadu za to zlo govorkanje i 
da tebe . . .« 

Ponovo su je svladali bol i uzrujanost, tako 
da nije mogla govoriti dalje. Hartvig ju je pro- 
matrao nepomično — i još nije shvaćao . . . 

»Zar Gerardu ne vjeruju? I moje se ime spo- 
minje? Zašto? U kojem pogledu? Sereno, ja 
svega toga ne razumijem. Moraš mi to jasnije 
objasniti!« 

Uzela ga za ruku, pogledala mu duboko, tje- 
skobno, kao da ga zaklinje, u oči i šapnula: »Da, 
da, moram ti kazati ... ko bi se inače to usudio? 
Oni kažu, da si s Lidijom bio u ljubavnom od- 
nosu, da te je Gerard iznenadio i ti ... ti si ga 
ubio! Sve drugo je naknadno izmišljeno ... od 
Gerarda ... da poštedi ženu . . .« 

Bilo je izrečeno. Serenu je malne po treći put 
izdao glas. 

Hartvig Henter, koji je problijedio, stajao je 
nepomično, kao da ga je tko toljagom udario 
po glavi. Misli mu se ipak vrzle kao lude gla- 
vom. To je bila prva riječ, što je o govorkanju 
doprla do njegovih ušiju. I ova je riječ djelo- 
vala kao ruka, koja je rastrgala veo. 

To se dakle govorilo! Radi toga se dakle u po- 
sljednje vrijeme držalo toliko njegovih znanaca, 
kao da ga ne poznaju, kad ih je pozdravio. Zato 
su ga njegovi namještenici pozdravljali tako 
hladno i žurno nestajali nakon rada iz pisarne. 
Radi toga je strojopisačica bez ikakvog razloga 
otkazala službu. Radi toga je dvorkinja danas 
ujutro izjavila, da sutradan ne može više doći, 
jer joj je kćerka bolesna . . . Radi toga mu upra- 
viteljica kuće već nekoliko dana bez pozdrava 
okreće leđa, kad je susretne na stubištu. 

Svi su oni znali za govorkanje i — vjerovali 
su . . . Dok su se ove slike poput bljeska nizale 
u njegovoj glavi, blijedo mu je lice crvenilo, 
usne se stiskale i u očima mu zasjala vatra. Šake 
mu se nehotice stiskale, kao da njima hoće po- 
biti sve, koji su o njemu tako strašno mislili. 

Nenadano je njime prostrujio novi Strah. Se- 
reninu je glavu obujmio rukama i tjeskobno se 
zagledao u njene oči. Možda je i ona povjero- 
vala? . . . 

Ali iz njenih je očiju sjala samo duboka lju- 
bav, koja vjeruje. I ona, koja je ove strašne ča- 
sove s njime proživljavala, tresući kovrčastom 
glavicom nježno je rekla: »Ne, Hartviže, ti 
nijesi ozbiljno pomislio, da ja u to vjerujem. Ali 
ja sam ti ipak morala kazati ... da ti to ne do- 
znaš nepripravan od drugih . . .« 

»Pa naravno . . . zahvaljujem ti! Strašno je! 
Takva sumnja, i . . . kako da se branim proti to- 
mu? Ja ipak ne mogu izaći na ulicu i ondje pro- 

glasiti svoju nedužnost! Niti mogu pobiti koga, 
koji me poprijeko pogleda! Nikome ne mogu 
učiniti zlo, ako me drži za ubicu ... on to čini 
u dobroj vjeri . . . ljudi si naime svašta pričaju! 

On je bio izvan sebe. 

Tada je na njegovo uzavrelo čelo bila polo- 
žena mekana hladna djevojačka ruka. 

»Dragi, ne smiješ si to tako teško uzeti k srcu! 
Boli me, što vidim, kako trpiš . . . Radije razmi- 
slimo, što treba učiniti. Otac mi je pričao, da će 
te po svoj prilici neko vrijeme nadzirati . . ., to- 
me treba izbjeći. Mislila sam, da bi bilo najbo- 
lje, kad bi za neko vrijeme otputovao, dok se 
duhovi smire. Još danas, Hartviže ... ne može se 
znati . . . kad bi ti na pr. otputovao u Italiju . . . 
ne, to ne ide radi poteškoća oko putnice. Ali 
možda u Tirol ... u neko maleno mirno kupa- 
lište . . . gdje ćeš imati mir te moći raditi. Novac 
sam donijela, to ćeš mi kasnije jednom vratiti, 
dragi Hartviže, molim, učini mi tu ljubav!« 

»Nemoguće!« on će uspravivši se. »Bježati pred 
govorkanjem? Kako možeš to od mene tražiti?« 

»Ne pred govorkanjem, nego pred sumnjom, 
čiji učinci mogu da postanu nepodnosivi . . .« 

»Ne! Nikada! Zar nijesam muž, koji se može 
i hoće braniti? Osim toga, Sereno, promisli ovo: 
Bježati značilo bi u ovom slučaju priznati se 
krivim! A ja sam kod cijele stvari tako nedu- 
žan kao mjesec ondje gore na nebu! Ne, ne, ne 
brini se radi mene! Samo u prvom trenutku je 
ovo na mene djelovalo porazno ... Ti shvaćaš . . 
takva sumnja ... ali sad se tome smijem i če- 
kam mirno na sve ostalo. Sutra, prekosutra, kad 
budu ponovo došli k pameti, svi će se smijati, 
vidjet ćeš!« 

»A ako ne?« 

»Onda može to potrajati samo nekoliko dana 
više. I to ću podnijeti. Vjeruj mi, najmilija, ne- 
ma nikakvog razloga da se zabrinjavamo . . .« 

Pošli su zajedno. Negdje u sjeni bukovih drvo- 
reda, u njihovoj blizini, zaškripio je šljunak kao 
pod laganim opreznim koracima ... Bit će koji 
od invalida iz dvorca, koji je ovdje šetao! 

»Naravno — tko može inače da bude?« pomi- 
slio je Hartvig, ali mu je srce glasno i brzo za- 
kucalo. Neki tjeskoban glas u njemu progovori: 
»A ako je netko, tko slijedi Serenu? Možda 
njen otac . . .?« 

»Kasno je, srce moje,« on će naoko mirno. 
»Ti si spomenula, da nemaš mnogo vremena.« 

»Da, naravno, ja moram poći. Zacijelo je već 
skrajno vrijeme!« 

»Kako si došla ovamo? Tramvajem?« 

»Ne. U gradu sam uzela auto. Čeka me vani 
na ulazu u park.« 

Pošli su onamo najkraćim putem. Hartvig je 
kradomice, ali oštro motrio naokolo. Nekoliko 
je puta mislio, da vidi neku sjenu, koja ih je pra- 
tila u istom smjeru. Kad su prispjeli do vratiju 
parka, gdje nije bilo nikakva stabla, nego se 



širio velik, mjesečinom obasjan trg, nije nigdje 
mogao otkriti sjene. Serena je osim toga imala 
na sebi širok kaput za prašinu od crne svile, u 
kojemu se nije mogao prepoznati njen lik, a 
oko malenog svilenog šešira gust taman auto- 
mobilski veo, koji je kao kod dolaska i sada 
spustila, tako da joj je učinio posvema nevidlji- 
vima lice i vrat. Jasno otac . . .? Ali ponosan pu- 
kovnik ipak ne bi tajno uhodario za svojom 
kćerkom . . . 

Hartvig se smirio. Još nekoliko nježnih riječi 
— a zatim joj je pomogao unići u auto. Časak 
je gledao za autom, koji je odjurio. 

Dok je Hartvig lagano koracao drvoredom, 
češće je mislio, da na drugoj strani čuje čovje- 
ka, koji je držao točno korak s njime. Vidio ga 
je zatim na cesti, gdje je bilo svijetlo. Bio je 
čovjek srednje veličine s tamnim tvrdim šeširom 
na glavi. Sad je hodao brže te je prestigao Har- 
tviga, ali je zatim ponovo stao da pripali ciga- 
retu. To je činio tako dugo, dok je opet prispio 
iza Hartviga. Hartvigu je poput bljeska konačno 
sinulo u glavi: ovaj je čovjek bio sjena iz parka, 
ali onamo nije slijedio Serenu, nego njega! 

Ono, što mu je .Serena saopćila, da kane uči- 
niti, bila je već činjenica: On, Hartvig Henter, 
bio je pod policijskom paskom! 

To ga je pogodilo više, nego li je mislio. Ka- 
kva sramota, ako je netko opazio! Razmišljao 
je, što ima da učini. Treba li možda da pođe su- 
tra k sucu istražitelju i da ga otvoreno pita, što 
ima proti njemu? Ne, to bi se moglo tumačiti 
kao priznanje. Što je duže razmišljao, bilo mu 
je sve jasnije, da će biti najbolje, ako se vlada, 
kao da ništa ne primjećuje. Neka ga nadziru i 
uhode, pri tom će se najbolje ustanoviti, da nema 
što da krije. 

Serenu nijesu mogli nikako prepoznati. Ako 
ga upitaju, on će jednostavno kazati, da je raz- 
govarao s nekom stranom ženom, koja ga je 
očekujući drugog čovjeka, koji nije došao, u 
parku nagovorila. 

Međutim je prispio na krajno stajalište tram- 
vaja. Nije mu izbjeglo, da je, dok je on uni- 
šao u prva kola tramvaja, njegov progonitelj 
skočio u prikolicu. 

Vozio se do gradskog glavnog trga. Kad ie 
ondje sišao, sišao je i onaj čovjek s prikolice. 

(Nastavit će se-) 

Obalom Crvene Hrvatske 


Od Dubrovnika do Kotora 

Napisao Vi Hm Peroš 


Jednoga dana sam u Dubrovniku sasvim slu- 
čajno ugledao oglas poduzeća »Auto-Exurcion«, 
kojim je ono javljalo, da se svakoga utorka i 
petka priređuju izleti velikim i udobnim autobu- 
sima u Albaniju. Nesamo težnja vidjeti dana- 
šnju Albaniju, koja je baš ove godine, nakon ta- 
ijanske okupacije, ušla u središnju sferu europ- 
ikoga političkog života i zanimanja, nego i oz- 
laka svih većih mjesta, kroz koja se na tom iz- 
letu autobusom prolazi, stvorila je brzu odluku, 
da se ode na taj veliki izlet. 

Prolazi se kroz ova mjesta: Dubrovnik, Her- 
cegnovi, Kotor, Cetinje, Podgorica, Skadar, a na 
povratku: Skadar, Bar, Petrovac, Sutomor, Bud- 
va, Tivat, Hercegnovi, Dubrovnik. Put iznosi 455 
km. Brigu oko prelaza državne međe vodi samo 
poduzeće, jer se putuje kolektivnom putnicom. 
Cijena vožnji je 260 din, a tko želi imati na putu 
i cijelu opskrbu, plaća 400 din. Polazi se u uto- 
rak i petak ujutro s Pila u 6.30 sati. 

U petak u 6 s. ujutro bio sam već pred kan- 
celarijom autobusnog poduzeća. Poslovođa g. 
Korlaet podijelio je putnicima putnice, zaže- 
lio svima sretan put, pa smo krenuli. Autobus 
je veoma udoban. Može primiti do 25 putnika. 
Uz šofera putuje s nama i mehaničar, jer put 
je dalek, pa se može dogoditi i kakav kvar, a 
onda bi bez stručnog mehaničara išlo teško. 

Zauzeo sam mjesto sasvim straga u autobusu. 
Svega ima jedna grupa Nijemaca i Njemica, je- 
dan bračni par iz Subotice, jedna gospoda i je- 
dan Bečanin srednjih godina. Svi putnici, osim 
Bečanina i mene, nose sa sobom čitave magazine 
putnih potrepština^ kao da se spremaju na sje- 
verni pol. 

Za čas smo punom brzinom ostavili grad ce- 
stom iza Pila prošavši uz gradske bedeme, crne 
i posivjele od kiše i žarkoga sunca. Oni nijemim 
ali ipak dojmljivim sivim kamenjem podsjećaju 
putnika na slavnu prošlost Dubrovačke republike, 
koja je stoljećima prkosila svim najezdama ne- 
prijateljskih hordi, a barjak republike sv. Vlaha 
ponosno se je i slobodno vijorio na gradskim 
zidinama Dubrovnika i na visokim jarbolima čvr- 
stih brodova Dubrovačke republike po svim mo- 
rima i zemljama. 



Početak je mjeseca kolovoza, pa iako je tek 
sedam sati izjutra, sunce je već nad starim zidi- 
nama brda Srđ odskočilo u nebesko plavetilo za 
dva koplja. 

Projurili smo i nad drugim gradskim vratima, 
kroz koja je već ulazilo mnogo ljudi u grad, 
pa smo došli iznad kupališta na Pločama. Iako 
je još rano, u moru već ima kupača. Put nas vo- 
di usporedno sa zelenilom otoka Lokruma, koji 
nam je zdesne strane. Za čas smo projurili nad 
vilom Šeherezadom, na čijoj svijetloplavoj ku- 
poli blista trak jutarnjeg sunca. Prelazimo veli- 
kom brzinom uz lijepe zavoje, ispod kojih se 
u dubljini od nekih 50 m plavi more. Danas je 
na moru »bonaca«, nema ni daška vjetra, pa 
lađe i jedrenjače glatko kližu mirnom povr- 
šinom plavoga mora. Kroz stoljetne agave, što 
se smjestiše uz cestu, prekrasan je pogled na 
more: bistra, plava voda uz obalu prelazi u sve 
tamniju boju prema Lokrumu, a sunčane zrake 
bliješte kroz bijela napeta jedra malenih lađica, 
lome se na morskoj površini, bliješte, odsije- 
vaju, svijetle ... To je vječna igra prirode: plava, 
zelena, bijela, zlatna, vatrena i srebrnasta boja 
ulaze jedna u drugu, pretaču se, slijevaju i za- 
nose oči, koje se ne mogu nagledati te simfo- 
nije svijetla i boja, te ljepote i sjaja. 

Jedan snažan zaokret i mi smo otrgnuti od 
tog zanosa, jer smo punom brzinom ostavili 
more i ušli u šumarak, iz kojega struji svjež 
jutarnji zrak. 

Spustili smo se u nizinu, gdje uz debelo I 
mesnato lišće agava sretamo i stabla smokava, 
na kojima baš dozrijevaju smokve. Visoki i ta- 
mni čempresi ispremiješani su s drugim biljem, 
koje ovoj pitomoj nizini daje lijep zeleni okvir. 

Zamalo, pa smo ušli u Srebreno, mjesto veoma 
bujne vegetacije. Pogled unatrag je veoma im- 
presivan: uz podnožje brda, niz koje smo se 
spustili, prosulo se plavetilo mora, a kuće Sre- 
brenoga kupaju se u mlazu jutarnjega sunčeva 
sjaja. Cesta ponovno vodi usporedo s morem. 
Seljak s magarcem uzrok je naglom kočenju 
autobusa. Ponovno jurimo uz more, koje je ov- 
dje sjajno kao ogledalo. Dugo ne susrećemo na 
cesti nikoga, pa je šofer dao punu brzinu kolima. 

Naglo kočenje svratilo je poglede sviju put- 
nika sa strane na cestu, gdje jedna stara žena 
izazivlje asocijacijom sjećanje na onu melodiju: 
»Stara baka uranila, 
sijedu kosu pogladila . . .« 

Ulazimo u selo Plat, uz koje su se gusto smje- 
stili vitki i visoki čempresi. 

U daljini, zdesna, razabiremo već Cavtat s 
poznatom Meštrovićevom grobnicom na bre- 
žuljku iznad samoga mjesta. 

Slika lijevo : 

POGLED NA DUBROVNIK S CESTE, KOJA VODI NA JUG- 
PREMA ŽUPI I CAVTATU 

Jedna kuća, grupa nestašne djece i jedan 
magarac upozoruju putnika, da je blizu jedno 
mjesto. Cavtat nam ostaje 2 km zdesna, pa ula- 
zimo u šumovit predio ostavivši more. Cesta je 
slabija, pa dobro odskakujemo. Dolazimo do 
putokaza, i na brzinu pročitamo: Čilipi 0,7 km. 
Jurimo zelenom ravnicom, uspinjemo se i prela- 
zimo željezničku prugu. Slijeva se je smjestilo 
Konavosko polje, a zdesna uzvisina obrasla zele- 
nilom, među kojim se rastom i bojom ističu tam- 
nozeleni čempresi. Prvi put dolazi do većega us- 
pona. Jednoličnost okolice oživljuje grupa krava 
i ovaca na paši. 

Konavosko polje je periodski poplavljeno, pa 
bi ga trebalo isušiti, jer poplave nanose selja- 
cima velike štete.* 

Konavosko polje, kroz koje sada jurimo veli- 
kom brzinom, počinje kod sela Oboda, široko je 
1 km, a na njemu se je smjestilo mnogo ubavih 
sela i seoca. Sa sjeverne strane gorski lanac 
Snježnica (1234 m) zatvara tu plodnu dolinu, 
dok se s južne strane nazrijevaju posivjeli obrisi 
pohumlja Donje Gore s Ilijinim brdom (560 m.) 
Na podnožju Snježnice izvire oveći potok Ljuta, 
koji prema sjevero-zapadu probija sebi put kroz 
Konavosku dolinu, zatim ponire u zemlju, da u 
špilji Jazovina ponovno izbije na površinu ze- 
mlje, pa nakon kraćeg toka utiče u more. Proju- 
rili smo i kroz Grudu, mjesto, odakle počinje 
uspon na Snježnicu. 

Ponovno prelazimo željezničku prugu, spu- 
štamo se lijepim zavojnicama u dolinu, a korito 
potoka Ljute išarano je kamenjem kredine boje, 
jer je Ljuta presušila, pa to kamenje odaje pu- 
stoš i samoću. Prešavši više oštrih zavoja po- 
novno smo došli uporedo s morem. 

Već razabiremo prve grupe kuća. To je Her- 
cegnovi, grad što ga je još 1382. osnovao Tvrtko 
I., a povećao ga Herceg Stjepan Vukčić Hrva- 
tinić, koji je u njemu živio, a po kome je grad 
dobio i ime. Grad je okružen drevnim kulama 
Španjolom, Fortemareom i sv. Klarom, koje go- 
vore o prošlim starim vremenima, kad je Her- 
cegnovi prelazio iz jednoga tuđinskoga vlasni- 
štva u drugo; jednom su ga držali Turci, drugi 
put Venecija, a onda Francuska i Austrija. Za- 
štićen visokim surim brdinama, a smješten du- 
boko na jugu plavoga Jadrana Hercegnovi je 
idealno zimovalište, jer mu je podneblje veoma 
pogodno za zimovanje, a kako ljeti puše u nje- 
mu gotovo uvijek sjeverozapadnjak maestral, 
to je »bijeli grad« Hercegnovi i ugodno mjesto 
ljetnog odmora. 

Nakon kraćeg. zadržavanja krećemo dalje. Uz 
stoljetna stabla bujne suptropske vegetacije spu- 
štamo se dobrom cestom prema jugu. Topnička 

* Na Konavoskom polju nalazi se franjevački samo- 
stan. U njemu je smješten glasoviti križ s otoka Dakse, 
pred kojim je Gundulić ispjevao »Suze sina razmet- 
noga«. Kraj Grude smješten je aerodrom. 


Slika desno : 

POGLED NA HERCEGNOVI 


mornarička škola ostala nam je zdesna u Herceg- 
novom, pa slijeva vidimo na vrhuncu pravoslavni 
samost Savinu. Za kraće vrijeme prošli smo kroz 
Zeleniku, pa onda Baošić, Bijelu i Kamenare. 
Morska je obala svuda plitka, a more je prozirno 
kao staklo. U Kamenarima silazimo s autobusa, 
jer s pomoću splavi prelazimo skupa s autobu- 
som na drugu obalu. Ovdje ponovno ulazimo u 
autobus i za čas ostavljamo selo Lepetane, od 
kojega ima do Kotora oko 12 km. Sada nas put 
vodi kroz romantični bokokotorski zaliv. Nasu- 
prot tjesnacu Verige leže u moru dva slikovita 
otoka: Sv. Juraj i Gospa od Škrpjela s istoime- 
nim katoličkim crkvama, u kojima ima mnoštvo 
starinskih slika. Zanimljivo je, da je crkvica Go- 
spe od Škrpjela podignuta na malenoj hridi, od 
koje su bokeljski pomorci nasipavanjem kamena 



AGAVE PRED DUBROVNIKOM 

stvorili otok i podignuli na njemu crkvicu za 
znak štovanja čudotvornoj Gospi od Škrpjela. 

Jureći uz more došli smo u mjesto s mno- 
štvom starih kuća. To je Prčanj, mjesto smje- 
šteno pod brdom Vrmcem (768 m), u kome se 
nalazi glasovita župna crkva građena u renesan- 
snom slogu. Crkvu je još 1789. počeo graditi 
venecijanski arhitekt Bernardino Maccaruzzi, koji 
je dovršio (dovršena je tek 1909.). U crkvi je 
oltar Majke Božje sa slikom iz XIV. st., a sre- 
brno i zlatno starinsko crkveno posuđe i nakit 
su velike i rijetke dragocjenosti. 

CRNI DVORAC 


FRANCUSKI NAPISALA M. DE 

Kao luda uleti u vojvodske odaje . . . Mimo 
svog običaja Petar je već bio ustao, premda je 
to za njega bilo prerano. Htio se vježbati za lov, 
pa je bio odlučio, da će pustiti u park nekoliko 
kunića te ih pokušati ustrijeliti. Zviždukao je 
neku pjesmicu i završavao oblačenje. 

Suhi i nervozni udarac na vratima prekine ga 
u zadnjoj noti. 

»Naprijed! . . . Ah, ti si, mamice . . . Šta se do- 
godilo?« 

Barunica mu kretnjom naredi, neka šuti, i ba- 
ci pogled na obližnju sobu, gdje je sobar stav- 
ljao u red odijelo mladog gospodara. 

»Dođi u moju sobu, moram razgovarati s to- 
bom,« reče oštrim glasom. 

»Zar ti se tako žuri? Pusti bar, da zavežem kra- 
vatu . . .« 

»Dođi, kad ti kažem!« ponovi barunica i po- 
grabi ga za ruku. 

Petar pođe za njom mrmljajući, a kad je do- 
šao u sobu svoje majke, upita: 

»No, sad mi napokon reci, što znači sva ova 
tajanstvenost?« 

»Znači, da će za kratko vrijeme Gislan Vaulan, 
opskrbljen sa svim potrebnim dokazima, doći da 
nas potjera odavle . . . Doći će da me zatvori!« 

Petar skoči: 

»Što kažeš? ... Da te zatvori? Zašto? Zar si 
krivotvorila oporuku?« 

»Oporuka je posve ispravna i sva napisana 
rukom vojvode.« 

»Pa onda...?« 

Barunica je bila blijeda kao smrt. Dohvati ru- 
ku svoga sina, utone svojim pogledom u njezi- 
ne oči te reče: 

»Petre, optužuju me . . ., da sam činila da 
umre gospođa Vaulan i da sam pokušala otrovati 
njezinog sina . . .« 

»To su gluposti! To nije ništa ... Ti se ne bi 
smjela osvrtati na takve brbljarije!« reče Petar. 
»Šta je trebalo, da me ovoliko plašiš?!« 

Ona se očajno stisne uz njega. 

»Petre, položaj je vrlo težak! Treba pobjeći, 
ostaviti ovu kuću, pustiti da prođe oluja, koja 
prijeti da nas sve redom preokrene, ako osta- 
nemo!« 

»Pobjeći? ... No čuješ, kad slušam kako mi 
pričaš, skoro bih rekao, da si ti doista nešto 
kriva!« 

Barunica se povuče kao ranjena zvijer i pu- 
sti sinovu ruku. A mladić nastavi sve to bje- 
snije: 

»To pak ne! Pobjeći kao lopov ili razbojnik 
i pustiti da ovamo dođe onaj odurni Dugand! 
To pak ne! Neka dođe, ako ima hrabrosti, sa 
svim svojim spisima i optužbama, pa ćemo vi- 
djeti, tko od nas ima pravo!« 


LLY - PREVODI ZLATA L. P. 

(Nastavak) 

Ona očajno sklopi ruke: 

»Petre, molim te! Ako ostanemo, osjećam, da 
nas ništa ne će moći spasiti. Ako pobjegnemo, 
moći ćemo odnijeti sa sobom lijepu svotu no- 
vaca, pa ćemo moći na drugom kakvom mjestu 
lijepo i mirno živjeti!« 

Petrova ruka stisne majčinu mišicu. 

»Onda mi kazi, kaži mi dakle, da te oni s raz- 
logom optužuju! Da to nije istina, ti bi se smi- 
jala i njima i njihovim dokazima!« 

Utučena i blijeda prošapće: 

»To sam učinila zbog tebe . . . zbog tebe, Pe- 
tre . . ., da te vidim bogata i sretna!« 

Petar pusti majčinu mišicu i reče: 

»Ah, dakle je istina? ... A svršetak je veličan- 
stven! . . : Evo sam postao bijednik bez ičesa, od 
kojega će svi bježati, jer sam sin jedne zločinke 
i ubojice!« 

Luđački bijes zavladao je s njime, pa je go- 
vorio očajničke i teške riječi. 

Njegova je majka drhtala i nepomično slu- 
šala svog sina, za kojega je žrtvovala čak i dušu. 
A on nije znao drugo, nego da joj predbacuje 
materijalnu nevolju, u koju će sada upasti. Za 
moralnu stranu Petar se nije brinuo: za njega je 
čast bila samo prazna riječ. Novac i blagostanje 
bile su jedine stvari, koje je on cijenio u životu. 

Odjednom prestane: barunica je izgubila 
ravnotežu, val krvi zalije joj obraze, a slabe Pe- 
trove ruke nisu je mogle zadržati — pa je pala 
na pod. 

U prvi čas Petar se nije znao snaći, zatim je 
htio da dohvati zvonce, ali se zaustavi i stane 
razmišljati: 

»Da, potrebito je! . . . Shvaćam, da ne bi niče- 
mu dovelo, kad bih ostao ... A još ima vremena 
da umaknem . . .« 

Približi se velikom kovčegu, koji je ležao u 
jednom uglu sobe, i otvori ga. U njemu se nala- 
zilo mnogo jastučića. Petar ih otvori i izvuče iz 
njih krasne briljante, smaragde, rubine i sve 
dragocjene nakite vojvotkinje Sailles. Napunio je 
s njima pun kovčeg, koji je našao u garderobi 
svoje majke, a zatim krenuo u svoju sobu. Uzeo 
je šešir i kaput te se vratio da još jednom po- 
gleda barunicu Van Hottem, koja je još uvijek 
nepomično ležala preokrenutih očiju i iskrivljena 
lica. 

Kao da se ništa nije dogodilo, izađe iz sobe, 
sakrije u jednom uglu kovčeg, kaput i šešir i 
stane zvoniti sa svom snagom. 

Služinčadi, koja je dotrčala, izda nalog, da 
pođu po liječnika, te se pretvarao da je oča- 
jan zbog nesreće svoje majke. 

No četvrt sata kasnije bježao je vukući sa 
sobom svoj kovčeg po strmom puteljku, koji 
je vodio u selo. Petar se prije nikad ne bi upu- 

stio na taj puteljak; no sada se radilo, da spasi 
svoju imovinu, pa je gramzivi barun zbog toga 
bio pripravan da i sam svoj život stavi na 
kocku. 

Kad je došao na kraj puteljka, krenuo je 
preko polja na željezničku stanicu. Žurio se, jer 
je znao, da doskora ima krenuti vlak za Peri- 
gueux. Odatle će u Bordeaux, a kad tamo stig- 
ne, lako će se uvući u kakav parobrod, pa kre- 
nuti s njime. Kamo? To mu je bilo svejedno u 
tom času. Glavno je, da izmakne pravdi, koja 
se sigurno ne bi veselila nestanku dragocjenosti 
vojvoda Saillesa, koje je on u svom kovčegu 
nosio. 

Napokon stigne na stanicu, uzme voznu kar- 
tu i zaputi se prema vlaku. No krik zaprepašte- 
nja vine mu se iz grla: pokraj jednog sijedog 
starca vidio je Gislana Vaulan, koji se razgo- 
varao s gospodinom Ravines. 

Petar se povuče, no Gislan ga je opazio, pa 
se prignuo, da nešto šapne svojim prijateljima. 

»Imate pravo!« poviče gospodin Ravines. 

Bez ijedne riječi starac se približi Petru i 
metne mu ruku na rame govoreći: 

»Izvolite poći sa mnom jedan čas. Hoću da 
vam nešto javim.« 

»Kako si vi dozvoljavate, da na taj način pri- 
stupate k meni?« 

»Odmah ću vam razjasniti! Izvolite me slij.e- 
•diti!« odgovori Martin Regens. 

Petar je vidio, da mu je bolje poći za tim 
starcem, nego da izazove strku. I pošao je za njim 
u čekaonicu. 

»Dakle, moram vam javiti nešto . . ., nešto ne 
baš ugodna. No šta ćemo?« reče Martin Regent, 
pa bez velikog uvoda nastavi: »Znate li, da je iz- 
dan nalog, da se uhapsi barunica Van Hottem? 
... Je li vam to poznato?« 

Pod njegovim oštrim pogledom Petar se 
smete, no htio se pretvarati, pa odgovori: 

»Što? Moju majku da uhapse? Zar ste me 
zvali, da mi takve gluposti pričate?« 

»Ne šalite se, gospodine Van Hottem,« reče 
starac. »Već vas odavna poznam. Opazio sam vas, 
netom ste došli ovamo, i nije mi izbjeglo, da ste 
htjeli umaći, kad ste opazili mog mladog gospo- 
dara. Htjeli ste odmagliti i ponijeti sa sobom li- 
jepu svoticu, zar ne?« 

Petar se bijesno izviče na starca i reče: 

»Zar da me tako objedujete? Zar mi hoćete 
zabraniti, da putujem, kamo je mene volja?« 

»Možete slobodno . . ., samo ne smijete sa so- 
bom ponijeti ništa, što vam ne pripada!« 

»Vi ste bezobraznik i prosti klevetnik!« poviče 
bijesno Petar. 

»Vidjet ćemo! . . . Međutim otvorite taj kov- 
čeg, pa ću vam odmah kazati, da li sam se pre- 
vario. . . Ako sam se prevario, možete poći kamo 
Tioćete!« 

»Ja mogu sa sobom nositi, što je mene volja! 
Meni pripada sve, što je u dvorcu Saillesa,« za- 
urla Petar zelen od srdžbe. 

»Hm, to kažete vi; ali ja sam drugoga miš- 
ljenja . . . Uostalom, o tome će sud odlučiti! I 


baš je zbog toga potrebito, da ostanete ovdje. 
Ja ću vam praviti društvo, dok dođu vlasti . . .« 

Nije dao Petru niti da riječ izlane, nego je 
pošao do vrata i povikao: 

»Gospodine vojvodo!« 

Gislan pristupi bliže. 

»Ja ću ovdje čuvati jednog spodina i njegov 
dragocjeni kovčeg. . . Bila je divna misao, što 
smo pošli otpratiti gospodina Ravines do kolo- 
dvora. Inače bi lopov bio odmaglio s mnogo toga. 
Da, dostojan je svoje majke! ... A vi se, gospo- 
dine vojvodo, vratite u Saint-Pierre. Ja moram 
ostati ovdje, ali netom dođe policija, podnijet 
ću joj svoj izvještaj i ustupiti joj ovu ptičicu.« 

»To je muka za vas, striče Hadrijane! Dobro 
bi bilo, da vas i ja malo odmijenim!« 

»To ne ću nikako dopustiti! Vama ne pripada 
stražarska služba! , . . A uvjeren sam, da mi ne 
će biti dosadno . . . Sama pomisao, da će doskora 
biti pohvatana sva ova lopovska i razbojnička 
družba, učinit će, da će mi vrijeme proteći kao 
jedan tren.« 

Starac se oprosti od Gislana i vrati se u čeka- 
onicu te sjedne kraj Petra. A Petar ga beznadno 
pogleda, uvjeren, da je posve izgubljen . . . 

VI. PREKASNO KAJANJE 

Još prije večeri bili su po čitavoj okolici po- 
znati dogođaji, koji su se zbili u Crnom Dvorcu; 
a narednog dana ukrašeni i prošireni raširili su 
se putem novina po čitavoj Francuskoj. 

Gospođa Ecrivens, rođakinja gospodina Ra- 
vines, kod koje je Šarlota bila u gostima u Bor- 
deauxu, otvori rastreseno novine, koje joj je 
sobarica donijela i pročita: 

»Teška zlodjela u Perigordu. — Otmica. — 
Otkrića o dva iščeznuća.« 

Ispočetka je gospođa Ecrivens čitala nepaž- 
ljivo, no zatim je upravo gutala stupac za stup- 
cem i na koncu potrčala na hodnik vičući iz 
svega glasa: 

»Šarlota! Šarlota!« 

Iza poluotvorenih vrata pojavi se Šarlotina 
glava i haljina blijedo-ružičaste boje. 

»Što je?« 

»Dogodilo se nešto nečuvena u dvorcu Sail- 
les! Čitaj, pa ćeš vidjeti!« 

Pruži joj novine, a Šarlota ih na dušak pre- 
leti. Pisale su samo najglavnije činjenice, jer 
novinari nisu znali mnoge detalje. 

»Doista je to nečuveno i strašno!« prošapće 
Šarlota, blijeda kao smrt. 

»Zar ne? A ti si se ovih dana imala zaručiti 
sa sinom te razbojnice! Možeš reći, da si sretno 
umakla nesreći, draga moja! ... A sada treba 
osvojiti novog vojvodu! Ti ga sigurno dobro 
poznaš: on je inžinjer kod tvoga oca, zar ne?« 

»Da, poznam ga,« odgovori Šarlota s nekom 
neugodnošću. 

»Kakav je?« 

»Savršen . . ., pravi gospodin!« 

(Nastavit će se.) 

Književne novosti 


Knjiga nad knjigama 


Ispunjena je davna želja: hrvatski je narod 
dobio popularno izdanje Svetoga Pisma Novoga 
Zavjeta! To zamašno djelo izvelo je Hrvatsko 
književno Društvo sv. Jeronima znatnim trudom 
i troškom u jubilarnoj (sedamdesetoj) godini 
svoga opstanka. 

Kako je Društvu sv. Jeronima svrha da izdaje 
i u hrvatski narod širi dobru knjigu, to je ono 
za svoj jubilej izdalo najbolju knjigu nad svim 
kn j i gama. 

Čitavo se kršćanstvo temelji na spisima, koje 
su napisali savremenici Kristovi, njegovi apo- 
stoli, učenici ili prvi saradnici ovih; dakle oče- 
vici i neposredni svjedoci života i naučan ja Isu- 
sova i njegovih apostola. 

Četiri razna pisca, četiri evanđelista, opisuju 
život Isusa Hrista, a jedan od njih dodaje još 
opis djela apostolskih. Evanđelja upotpunjuju 
sačuvana pisma (poslanice) apostola Kristovih, 
i najrevnijeg širitelja Kristove nauke sv. Pavla. 
Ova prva i temeljna djela o Kristu najdragocje- 
nija su pisana baština za poznije vjekove i to 
se Sveto Pismo prepisivalo i prevodilo i prevodi 
se i tiska u svim jezicima svijeta bez prekida. 

I mi Hrvati imali samo djelomične prijevode i 
prijepise Sv. Pisma, tamo od vremena sv. braće 
slovenskih apostola Ćirila i Metoda, pa još i 
prije. Prekonaredne godine 1941. navršit će se 
tisuću i tristota godina veza Hrvata sa Glavom 
Crkve Katoličke, pa je očito da se već tada na- 
rod, koji nije znao latinski upoznavao s tek- 
stom evanđelja i poslanica u prijevodu. 

Imali smo mi i nekoliko cjelokupnih prijevoda 
i izdanja, ali prvi prijevod iz izvornoga grčko- 
ga jezika u povremeni hrvatski priredio je sve- 
učilišni profesor dr Franjo Z ago da. Životno 
je to d jelo našega hrvatskog bogoslovca i nauče- 
njaka, pa je upravo ovaj prijevod (koji je prvi 
put dodao dr. Stjepan Markulin), još više do- 
tjeran i protumačen stručno, ali pučki, tiskan 
sada kao popularno izdanje. 

Knjiga je priručnog i otmjenog formata, oba- 
siže preko 550 stranica, a dodano je još 64 stra- 
nica umjetničkih slika. Uvez je čvrsto platno, a 
naslov zlatan. Cijena je izvrsno opre- 

Udaja Marte 

(Svršetak sa 

i dokumente o toj stvari Hrv. kralj, vijeću u 
Varaždinu, a ovo je predlaže sa svojim mišlje- 
njem dvorškoj kancelariji u Beču. Bečki dvor 
nato diktira ukor i opomenu popu Koji zaradi 
njegovih izjava, a glede djevojke Marte odre- 
đuje, da joj se omogući, te se ona sama u slo- 
bodi pred oblasnim licima, te pred svojim rodi- 
teljima ili drugim rođacima izjasni, za koga 
hoće da se udade. 18 ) 

Međutim i prije nego je ovo rješenje bečkoga 
dvora stiglo, postigla je Marta, što je željela i 


ml j eno j knjizi 40 dinara, a mogu se 
dobiti posebno Evanđelje i Djela Apostolska, a 
posebno Poslanice i Otkrivenje, te sv a k i d i o 
napose stoji 20 dinara. 

Sveto Pismo Novoga Zav jeta u izdan ju Društva 
sv. Jeronima knjiga je, koju može i treba da ima 
svaki katolički dom, pače svaki kršćanin, jer je 
Sveto Pismo vječno vrelo vjerskoga saznanja i 
vjere same. Popularna cijena omogućuje da Sv. 
Pismo kupi i najsiromašniji čovjek, jer je ku- 
puje jedanput za uvijek, ali ne kao običnu knjigu, 
koju pročitaš pa odložiš, nego kao priručnik, koji 
se čita ponovno i ponovno, u raznim zgodama i 
razdobljima života. 

Da svaki hrvatski dom imade lijepo Jeronim- 
sko izdan je Sv. Pisma Novoga Zav jeta, to je jed- 
nodušna želja sviju hrvatskih biskupa, glavara 
katoličke crkve kod nas, pa taj poziv valja da 
vjernici poslušaju. B. G- 

Mali misal za nedjelje i blagdane 

U pretprošlom broju smo upozorili na značaj- 
nu prinovu u liturgijskom životu kod nas, a to 
je novo izdanje »Nedjeljnog misala«, 
koji je baš izlazio iz štampe. Sada kad ovako vri- 
jednu i ukusno opremljenu knjigu imamo pred 
sobom, želimo posebno istaknuti ukratko njezinu 
vrijednost. Ta osobita vrijednost »Nedjeljnog mi- 
sala « je baš u tome, što ima za zadaću da poje- 
dnostavi i što više učini pučkim shvaćanje naj- 
važnijeg dijela liturgijskog života — svete Mise. 
I kao što moderna nauka ide za tim da učenik 
zađe u bit same stvari, a da se kani mehaničkog 
pamćenja, tako će i »Nedjeljni misal« poslužiti,, 
da će produbljivanje u shvaćanju simbolike litur- 
gijskih čina proizvesti u dušama vjernika solidnu 
duševnu izgradnju, koja je potrebna danas više 
nego ikada. Dobro je što je ovako vrijedno djelo 
izašlo baš o početku nove školske godine, u času, 
kad je najzgodnije, da se na nj upozori i škol- 
ska mladež. Dobije se kod » Knjižnice ka- 
toličkog Života «, Zagreb, Martićeva 41 r 
za 25 di nar a. K. 

Radojčićeve 

strane 487.) 

što je tako tvrdo odlučila. Dne 19. studenoga 
1769. postaje ona katolikinja, a dne 22. istoga 
mjeseca vjenča se za Stjepana Zvekića. 19 ) 

18 ) Cfr. Acta Consilii Croatici god. 1769., fasc. D., n. 
209., te fasc. Decembar, n. 15. i 68. u zagr. drž. arkivu. 

19 > Cfr. Matica vjenčanih župe Kutjevo od god. 1769. 
Na kraju valja napomenuti, da je za jedan dio gornjih 
bilježaka poslužila knjiga Milana Turkovića: Prošlost 
opatije B. Dj. Marije Vallis Honesta de Gotho seu Ku- 
ttyeva«. (Sušak 1935.). 

Ručni rad 


Pletena haljina za trogodišnju djevojčicu 


Za ovu haljinicu potrebno nam 
je 100 grama ružičaste i 50 gra- 
ma zelene vune, 2 igle br. 3 i jed- 
na kačkalica iste debljine. 

LEĐA. Načinimo 140 očica od 
ružičaste vune i pletemo 6 redi 
pravo. Uzmemo zelenu vunu i 
pletemo jersey: jedan red pravo, 
tako da očice uzimamo odostrag; 
jedan red krivo. Tako 8 redova. 
Radimo 8 redova. Radimo 3 reda 
isto tako ružičastom vunom. On- 
da pletemo 7 redi zelenom i t. d. 
Nastavimo kako nam pokazuje 
slika I. Prazni hvadratići su ruži- 
častom bojom pleteni, a precr- 
tani kvadratići zelenom. Kad zad- 
nju zelenu prugu ispletemo, ple- 
temo dalje sve ružičastom, dok 
nemamo u svemu 35 cm odozdo. 
Pletemo tri prve očice, dvije za- 
jedno, i tako kroz cijeli red ple- 
temo po dvije očice zajedno — 
osim zadnje tri očice. S krive 
strane uzmemo zelenu vunu i s 
njom pletemo, načinimo 2 reda 
pravo. Dalje izmjenjujemo zele- 
nu i ružičastu vunu, kako je na- 
značeno na si. II. Kad završimo 
zadnji red zelenom vunom na 
prvoj pruzi, sa svake strane odu- 
zmemo po 4 očice za izrez ruka- 


va, onda 2 puta po 2 očice, i još 

1 očicu, dalje radimo ravno 11 
cm. Kad načinimo zadnju zelenu 
prugu, pletemo još s ružičastom, 
dok nemamo 11 cm; završimo ra- 
menice u 3 puta po 7 očica, a sve 
ostale ujedamput. 

PREDNJI DIO. Radimo isto 
kao leđa do izreza rukava. Tu 
razdijelimo sve očice na pol i ple- 
temo najprije jednu, onda drugu 
polovicu. Kad smo ispleli zadnji 
red zelenom vunom na prvoj 
pruzi i razdijelili očice, dodamo 
desnoj polovici na srednjoj stra- 
ni 5 očica. To nam je potrebno 
da možemo prišiti gumbe. Radi- 
mo jednako kao leđa, 10 redi iza 
zadnje zelene pruge završit ćemo 
najprije 5 očica, onda 2 puta po 
2, dalje po 1 očicu, dok nam ne 
ostane 21 očica za ramenicu i te 
završimo po 7 očica u 3 puta. 

RUKAVI. Načinimo 40 očica. 
Pletemo 1 red pravo, 1 red krivo 

2 i pol cm. Uzmemo zelenu vunu. 
Iza svake očice dodamo još 1 oči- 
cu, osim prve tri i zadnje tri oči- 
ce, iza kojih ne dodajemo. Plete- 
mo još 5 redi jersey. — 2 reda 
ružičasta, 5 redi zelenom, 2 reda 
ružičastom, 4 reda zelenom, itd. 



do zadnje zelene pruge, koja ima 
2 reda. Iza 5 i pol cm duljine po- 
činjemo završavati očice: sa sva- 
ke strane po 3 očice, onda po 2 
očice — sve dok nije rukav 14 i 
pol cm dugačak. Završimo sve 
očice ujedanput. 

Sada smo gotovi s pletenjem. 
Prišijemo rukave, koje treba s 
gornje strane nabrati. Oko vra- 
ta opkačkamo; isto i lijevu polo- 
vicu sprijeda. Tu načinimo s kač- 
kalicom odmah i rupice za gum- 
be. Gumbe prišijemo na onom 
proširenju, gdje smo dodali 5 
očica. Sašijemo suknjicu sa svake 
strane i haljinica je gotova. 

Z.L.P. 


Voćarstvo 


Proti opadanju voća 


Često se događa, da voće ako 
i nije crvljivo, opada prije ne- 
go dozori. Mnogi je već to opa- 
zio, a nije pronašao uzrok to- 
mu zlu. Katkad je tomu uzrok 
suša i vrućina. 

Zdravo voće ne pada nikad 
s voćke, izim ako je prezrelo, 
pa ga vjetar ništi, ili ako trpi od 
vrućine. Ako se hoće u suhim 
mjesecima voće na voćkama uz- 
držati, polijevati ga je kroz to 
vrijeme, škropiti lišće i grane 
svaku večer vodom i to štrcalj- 
kom, kojom se loza škropi. 

Za polijevanje najbolja je 
smjesa čiste vode i gnojnice. 
Oko korijena voćaka u opsegu 
krošnje načine se lopatom ili 


motikom jame, ili se načine žli- 
jebovi oko korijena u opsegu 
krošnje tako duboki, da je ko- 
rijen sa zemljom, koja ga se 
drži, uščuvan tj. da se ne ozlije- 
di. U ove se jame stavi svaku 
večer vode s gnojnicom, ili ako 
nje nema, same vode. Ovakvim 
postupkom ne samo da voće ne 
pada, nego se pospješuje raste- 
nje i tvorba potpunijeg i većeg 
ploda. 

Opadanju voća može biti uz- 
rok i sama bolest voćke. Bolesna 
voćka, ako i nije još na rubu 
propasti — cvjetat će i razviti 
plod, nu pošto za tvorbu ploda 
treba dosta soka ili mezge, a 
bolesne voćke uslijed svojih po- 


kvarenih organa ne mogu je do- 
voljno proizvađati, to plod 
ostaje sitan i neznatan, sasuši se 
i napokon opadne. Da se to spri- 
ječi, potrebno je, da se takve 
voćke što pomnije njeguju, a za 
velike suše i vrućine zalijevaju 
i gnoje razrijeđenom gnojnicom. 

Da voće opada, uzrokom mo- 
gu biti i razni štetnici, koji nesu 
svoja jajašca u plod, koji od 
toga bude crvljiv. Proti štetni- 
cima braniti se je tako, da se 
svakoga proljeća voćke i grmo- 
vi u blizini voćnjaka što pom- 
nije čiste od gnijezda gusjeni- 
ca. Voćke treba čistiti i od ma- 
hovine i lišajeva. 

Prof. I. Radić 


495 






ZA dobre; d o m a ć i c b 


Dob ar tek 

Juha od kiselih krastavaca. U juhi 
od zelenja, koja je posoljena i u ko- 
joj je zelenje već meko skuhano te 
je već procijeđena, skuhaj oguljene 
i na kotačiće narezane kisele kra- 
stavce (ali koji nisu u octu ukiselje- 
ni). Kad ta juha malo prokuha, od- 
mah je zabiberi i zamuti u nju kise- 
log vrhnja s pola žlice brašna. Ako 
je juha još uvijek premalo kisela, do- 
daj žlicu octa. Ako je prekisela, do- 
daj malo mlijeka. 

Pečena cvjetača. Skuhaj glavicu 
cvjetače, da bude mekana, ali da se 
ipak ne raspadne. Namaži maslacem 
i pospi žemljinim mrvicama oblik za 
naduvanje te u nj metni cvjetaču s 


Kuhinjski kalendar 

Kolovoz 

Nedjelja 

27 

Objed: Teleći ragu. Odresci pu-l 
njeni mesom u soku s roščićima od 
krumpira. Kolač od germe sa šljiva- 
ma. 

Večera: Što je ostalo od objeda. 

Ponedj. 

28 

Objed: Juha od kiselih krasta- 
vaca. Rezanci s makom. 

Večera: Kaša od krumpira s 

hrenovkama. 

Utorak 

29 

Objed: Juha od kosti s rižom 
Đuveđ. 

Večera: Punjene tikvice. 

Srijeda 

30 

Objed: Juha od zelenja. Okru- 

gljice -sa šljivama. 

Večera: Prženice. Grožđe. 

Četvrtak 

31 

Objed: Juha od kima. Teleća 

jetra sa špinatom. 

Večera: Krumpiri pečeni na sla- 
nini sa salatom od krastavaca. 

Rujan 

Petak 

1 

Objed: Juha od piva. Mladi grah 
sa žemljinim mrvicama i pirjanim 
kupusom. Lubenice. 

Večera: Kruh s maslacem i sar- 
delicama i lipin čaj. 

Subota 

2 

Objed: Juha od krumpira. Pu- 
njene paprike. 

Večera: Punjene praprike od 

objeda. Dinje. 

Nedjelja 

3 

Objed: Juha od mladeži s rižom. 
Pečena guska sa salatom od crveno- 
ga kupusa i krastavaca. Savijača s 
jabukama. 

Večera: Što je ostalo od obje- 
da. 

Ponedj. 

4 

Objed: Juha od rajčice. Pečena 
cvjetača. Drobljenac s kuhanim šlji- 
vama. 

Večera: Bećarski paprikaš. 

Utorak 

5 

Objed: Juha od kosti sa žličnja- 
cima od špinata. Francuski krumpir. 

Večera: Narezane debrecinske 

kobasice s narezanim lukom, nareza- 
nim rajčicama i kiselim krastavcima 
sve lijepo poslagano na zdjelu. 


ružicom prema gore. Zatim nalij gu- 
stoga kiselog vrhnja, u koji si za- 
mutila žlicu brašna i dva žumanjka. 
Onda prepeći cvjetaču u pečenjari 
pola sata. 

Odresci punjeni mesom. Namači 
ostatke tvrdih žemlji u vodi 1 sat, 
zatim ih dobro iscijedi. U šerpi prži 
na masti nasjeckanog luka, pa kad 
porumeni, dodaj one iscijeđene žem- 
lje te prži stalno miješajući. Onda 
metni u to samljevenog telećeg me- 
sa, 1 jaje, bibera, soli, zgnječenu sar- 
delicu, iz koje si odstranila kost, sve 
dobro promiješaj. Tom smjesom na- 
maži tanko narezane i dobro stu- 
čene teleće ili govedske odreske. 
Smotaj ih i sveži koncem. Pirjaj ih 
u masti pod poklopcem stalno zali- 
jevajući vodom, dok ne postanu me- 
kani. Zatim zagusti sok krumpirovim 
brašnom, dodaj kocku prženog šeće- 
ra, limunova soka i po volji jednu 
zgnječenu sardelicu. Odreske poslaži 
u dublju ugrijanu zdjelu, nalij sok i 
ukrasi gljivama. 

Žličnjaci od špinata. Miješaj malo 
maslaca, žumanjak, jedno cijelo jajie, 
3 žlice skuhanog i prognječenog (pa- 
siranog) špinata, malo soli, bibera, 
snijeg od 2 bjelanjka i malo žemlji- 
nih mrvica. To tijesto neka bude ta- 
kvo, da se od njega mogu načiniti 
žličnjaci, koje skuhaj najprije u vo- 
di, koja vrije, a onda ih oprezno po- 
vadi i metni u juhu. S. A 

Z dravlje 

HRANA BUDUĆE MAJKE 

Hrana žene, koja je u blagoslov- 
ljenom stanju, mora se razlikovati u 
mnogočem od hrane, koju je prije 
obično uzimala. Može jesti mesa 
svake vrste i na razne načine prire- 
đenog. Češće neka s mesom jede ri- 
že i krumpira. Tjestenine neka jede 
malo, a isto tako šećera i slatkiša. I 
masnih jela neka jede umjereno. Po- 
znato je, da se ženama u tom stanju 
kvare zubi više nego ikada: to je 
radi nedostatka mineralnih soli, oso- 
bito vapnika u hrani, jer dijete uzi- 
ma tu tvar iz majčinih kosti i zubi, 
ako mu toga ne dolazi dosta u hrani. 
Zato žena treba da jede hranu s 
mnogo mineralnih soli i vitamina, 
osobito se preporučaju mlijeko, sir, 
mliječne kaše, jaja, sve vrste zelenja 
i voće. Upozorujemo osobito na mr- 
kvu, koju je vrlo dobro sirovu jesti, 
jer u njoj ima mnogo vitamina C, 
toliko potrebnoga za izgradnju kosti. 
Tog vitamina ima i u limunovima i 
narančama. Mnogo mineralnih soli 
ima u našem domaćem voću, kojega 
neka žena dosta jede, osobito šljive 
(sirove i sušene), kajsije, orahe, le- 
šnjake, breskve, grožđe, jabuke, pa 
onda južno voće datulje, mandule, 
smokve i grožđice. Dobro je jesti i 
ribe pa kiseloga kupusa, jer u njima 
ima vitamina D. Naprotiv alkoholnih 
pića ne smije žena u blagoslovljenom 
stanju uopće piti. Nakon četvrtog 
mjeseca neka uopće pije što manje 

tekućina, jer one opterećuju bubrege 
i srce. I juhe neka jede samo malo o 
podne, a uj.utru samo malu šoljicu 
kave. Zato neka jede što više jabu- 
ka. Često takva žena trpi na stolici,, 
pa zato neka jede ornoga kruha, ki- 
seloga mlijeka, mnogo zelenja i oso- 
bito voća, voća, voća. S. A. 

Gospodarstv o 

P rasna kupelj za živad. U svako 
doba godine, a osobito ljeti, veoma 
je potrebna prašna kupelj za živad. 
Najbolja je prašna kupelj, u kojoj 
ima jedan dio vapnenog praha, je- 
dan dio pepela i jedan dio finoga 
pijeska. Sve se to dobro izmiješa, 
stavi u onizak sanduk pod krov, da 
ne kišne. Najbolje je da se namjesti 
na sunčanom mjestu tako, da se ži- 
vad može po volji sunčati i perušati. 
Prema potrebi mora se ta kupelj pro- 
mjenjivati što češće. 

Kokošji gnoj. Kokošji je gnoj 
najveći neprijatelj mlade živadi. Pr- 
vih dana iza izvalenja ne razaznaje 
mladina pravu hranu od svojih iz- 
metina, pa katkada ždere i nju. Nu 
uslijed toga oboli mladina na crije- 
vima, te pogine mnogo mladunče. 
Zato treba svaki dan mijenjati ste- 
lju, a izmetine baciti ne na đubri- 
šte, već na posebnu hrpu za kom- 
post; pa ćemo ih tu odmah pokriti 
zemljom ili čim drugim. 

Tovljenje peradi. Živad se brže 
utovi, kad se mekoj hrani, na pr. 
brašnu ili posijama dnevno pomiješa 
s vodom malo prašine drvnog ugljena. 

Ivan Sitarić 

Vrtljarstv o 

Šta znači ostaviti zemlju u gruda- 
ma? U jesen treba svako prazno ze- 
mljište, bilo to na vrtu, bilo na po- 
lju, duboko preorati ili prekopati. 
Dalje se ne trebamo brinuti. Ostavi- 
mo ga u grudama, a smrzavica će 
učiniti svoje. Razmrvit će ga bolje 
nego što bi mi to mogli učiniti bilo 
to grabljama, bilo drljačom, ili čim 
drugim. Osim toga u tako razdrob- 
ljenu zemlju ulazi vlaga posve du- 
boko tako, da je zemljište potpuno 
zasićeno vlagom, koju preko ljeta 
veoma nužno treba. 

Pomlađivanje uresnoga grmlja. Sta- 
ro grmlje ili se preveć raširi, ili da- 
pače podivlja. Tu više ne pomaže 
obično obrezivanje, već ga treba ob- 
noviti temeljito. A to se čini ovako: 
Sve grane i izboje treba odrezati po- 
sve blizu zemlje. Zatim ćemo oštrom 
lopatom presjeći žile u blizini stab- 
ljike (grm). Ako su žile prejake, on- 
da ih moramo otkopati i odrezati 
oštrim nožem ili vrtnim škarama. 
Prekopavat ćemo zatim zemlju oko 
grmova, pognojiti posve zrelim gno- 
jem, ili zamijeniti staru zemlju no- 
vom i boljom. Uslijed toga će žile 
potjerati nove sisalice, a ove će u do- 
broj i gnojnoj zemlji naći dosta 
hrane. Grm će se ubrzo razviti, te će 
potjerati snažne izboje. Dakle iz sta- 
rog i podivljalog uresnoga grmlja 
razvit će se novi i snažni grmovi. 

/. S. 


Za dobru djecu 


Biciklista Vlado 


Biciklista Vlado mnogo se namuči, 

Dok se ravno vozit nekako nauči. 

A1 otkad mu kotač poslušnije kreće, 

Na njemu moj Vlado svud veselo šeće. 

Nezgodno je samo, što jednom osvanu 
Posred ceste bijele — a o sajam danu; 

Jer vam ko za inat kotač tvrdoglavi 
Baš o takvom danu mnogu psinu pravi! 

Uzalud ga Vlado uz rub ceste tjera, 
Nestašni taj kotač dobromu ne smjera . . . 

* 


Slike i riječi od Zorke Sever 

Rasplače se Manda — usto sva joj muka: 

Od svega joj osta samo vijenac luka! 

Prisjedne i Vladi ovakva galama — 

Nije bormeš lako užit takva srama . . . 

Pojuri s kotačem — da se svemu makne; 

Al’ po drugi puta u zlo zakorakne; 

Jer prestrašen Vlado, kako se požuri — 

Na hrpu kamenja nezgodno najuri! 

Izvrnu se kotač, izvrnu se Vlado, 

Danas nema sreće, ma baš je natrado! 

No — što će tek biti, kad se vrati kući! 

Već rad samih hlača mama će ga tući! 



Vrijedna kuma Manda nakupila jaja, 

Jabuka i masla — slatka zalogaja; 

Samih dobrih stvari, skorupa i sira, 

Pa sa teškom korpom na sajam mašira. 

A naš prijan Vlado po cesti se žuri, 

Na svojem kotaču tik uz Mandu juri . . . 

1 kao za napast — kotač mu se skrene, 

Pa o Mandin zaslon loše se zadjene . . . 

Uzbuđena Manda k zaslonu se prigne, 

Da ga ne podraplje — malo ga pridigne . . . 

No - — sad je tek došla do nevolje prave — 
Košara joj hitro poleti sa glave! 


A kako je ludo pao pod kotače, 

Natuko si glavu — podrapao hlače! 

Ah, bolje je bježat — da se svemu makne;: 
Nu ljutita Manda k njemu zakorakne, 

Prime ga za uho i štono bi reko — 

Tukla ga je, tukla — uzduž i poprijeko! 

Srećom što se desi ovdje susjed Luka, 
Oslobodi Vladu ovolikih muka! 

Stoga pričat ne ću — što je dalje bilo, 

Jer vam Vladi o tom zborit nije milo! 

Ne bih znala reći, što on sada smjera — 
A1 ga već ne vidjeh — da bicikl potjera! 


Dobro pitanje Dosjetljivi kemičar 


Poznatog pisca Aleksandra Dumasa brijao je 
neki brijač neobično jako razvijene fantazije, 
koji si je mnogo utvarao. 

»Što ti je?« zapita Dumas svog brijača jed- 
nog dana. »Čini mi se, da si nekako jako zami- 
šljen i snužden!« 

»Milostivi gospodine! U svojim studijama i 
proračunavanjima ustanovio sam upravo užasnu 
činjenicu. U prve dane iduće godine uslijedit će 
propast svijeta. Sve će životinje uginuti prvog 
siječnja, a ljudi trećega!« 

»O moj Bože!« prekide ga Dumas. »A tko će 
me onda drugog siječnja obrijati?« 


Glasoviti kemičar Liebig u svojim mladim da- 
nima nije baš rado išao u školu. Najveća mu 
muka bijahu pismeni sastavci. Rijetko bi mu 
koji pošao za rukom. 

Jednoga dana zadade u školi učitelj kao do- 
maću zadaću temu »Naš pas«. Liebigu se ra- 
svijetli lice, a učitelj je mislio: ipak sam i za 
njega našao temu, koja mu odgovara. Kako li 
se je začudio, kad je sutradan u Liebigovoj za- 
daćnici našao ovaj pismeni sastavak: 

»Naš pas. Mi psa nemamo!« 

Sada je istom razumio, zašto se mali Liebig 
obradovao toj zadaći. 

ISTINA. O n: »Upravo je uža- 
sno, kako to dijete plače!« 

Ona: »Pa sigurno ni ti nisi 
pjevao operne arije, kada si bio 
u njegovoj dobi!« 

SAVRŠENSTVO. On: »Neka- 
ko mi se čini, gospojice, da vi 
mene smatrate savršenim glupa- 
nom!?« 

Ona: »Ali ne, molim Vas! Pa 
tko je danas savršen?« 

MUDAR ODGOVOR. P r o- 
f e s o r: »Kad je najbolje sijati 
ječam?« 

Kandidat: »Tri dana prije 
blage kiše.« 

PEGAZ-PREŽIVAČ. P j e s - 
n i k: »No, kako su vam se do- 
pale moje pjesme?« 

Kritičar: »Slušajte! Sve 

mi se nekako čini, da je taj vaš 
pegaz — preživač.« 

KOME JE NAJGORE! Blaž: 
»Dobar dan, Luka! No kako je 
s tvojim zdravljem?« 

Luka: »Zlo!« 

Blaž: »A s tvojim dugo- 
vima?« 

Luka: »Još gore!« 

Blaž: »A s tvojim vjerovni- 
cima?« 

Luka: »Najgore!« 



h oasMSe. 

LAKONIČNO. A.: »Kako vi 
možete još i mirno spavati, kad 
imate toliko dugova?« 

B.: »Vrlo lijepo! Jer ja obično 
spavam noću, a vjerovnici mi 
dolaze samo danju.« 

TRKA. A.: »To je bila divna 
trka! Poput strijele letio sam 
preko prepreke.« 

B. (zlobno): »Na konju ili 
sam?« 

PERPETUUM MOBILE U 
ŠKOLI. Otac: »I opet drugi 
red! Zar te nije stid?« 

Sin: »Pa, nisam ja kriv, kad 
me profesor ne trpi!« 

Otac: »A zašto te ne trpi?« 

S i n: »Zato, jer . . . jer . . . 
imam drugi red!« 

POEZIJA I PROZA. A.: »Da 
vidiš moju zaručnicu: tri gracije 
u jednoj osobi!« 

B.: »Žar je tako debela?« 

NA SAJMU. Kupac: »Da taj 
konj nije možda plašljiv?« 

Prodavalac: »Nije nima- 
lo. U štali spava u mraku . . .« 

SNAŠAO SE. Otac (sinu): 
»Ne dam više ni pare. Od danas 
si ti za mene mrtav!« 

Sin: »Pa daj mi onda barem 
za sprovod!« 

NADOBUDAN SINČIĆ. Pur- 
gar neki ulazi sa svojim sinči- 
ćem u gostionicu: »Konobaru! 
Dajte jednu čašu pive!« 

Najveća katolička tvrtka glazbala u državi 

Sinčić (začuđeno gleda u 
oca): »Je, tata! Pa kaj ti ne buš 
niš pil?« 

U VRIJEME PEČENIH ODO- 
JAKA. Gostioničar: »Zar 
vam se danas ne sviđa odojak?« 

Gost: »Pa dali ste mi same 
kosti.« 

Gostioničar: »Hm! Ja još 
nisam vidio odojka bez kostiju.« 

Gost: »A ja nikad do sada 
još nisam vidio odojka bez 
mesa!« 

ZALETIO SE. G o s t: »Hallo, 
konobaru! Imate li svježu ribu?« 

Konobar: »Kako ne, go- 
spodine, već od nekoliko dana 
ovamo!« 

TOČNO. Lojzek: »Dragi 

moj Bole! Eto, ja već sada 
znam, kako će se zvati vaša bu- 
duća žena! 

Bole: »Kako biste to mogao 
znati, kad to još ne znam ni ja 
sam!« 

Lojzek: »Eto! Zvat će se 

gospođa Bole.« 

Sabrao SI. Tr-ski 


Dobrijan kao biciklista 



Svrstali se biciklisti 
u jednome redu. 

Svi će hitro prema cilju, 
ko da u boj gredu. 


A1 prvi je među njima 
Čika Dobrijane, 
ponosan je taj naš prvak, 
brz je kao tane! 


Samo jošte dva tri metra, 
i već na cilj dođe; 
ali što je — glete ljudi: 
Crni mačak prođe! 


Ao jadni Dobrijane, 
huda li ti sreća, 
kad si tako pao na tle 
kao puna vreća! 

Poklopac za kavu 

Poklopac posude za kavu je vrlo lagani ručni rad. 
Poklopac možete sami upotrebiti, a prikladan je i 
kao dar. 

Najprije se izreže iz papira uzorak, da se vidi, 
pristaje li na posudu, jer se papir prema potrebi mo- 
že rezati ili dodavati. Kad smo izmjerili točnu veli- 
činu tada režemo 4 ili 3 dijela za podstavu (si. 2), 
koja može biti od običnog platna. Za vanjsku stra- 
nu može se upotrebiti ljepši i bolji materijal. Zgo- 
dan je flanel ili saten. 

Zatim uzmete nešto pamuka, koji položite na pod- 
stavu, a ozgo se stavi platno za vanjsku stranu (si. 3). 

Sašijete krajeve (si. 4) tako, da svi dijelovi s od- 
govarajućim rubovima budu zajedno. 

Poklopac je zamalo gotov. Ako još uglove ukra- 
site s pletenim vrpcama ili čipkama, poklopac će iz- 
gledati ljepše. Gore na vrhu dolazi vuneni čuperak. 

/. G-s. 


Križaljka 

Složio Vilper, Zagreb 

Vodoravno: 1. pokrivalo 
glave, 4 broj, 8. naziv, 10. prva 
žena, 11. književno djelo, ep u 
prozi, 14. rodbinski naziv (sin 
moga brata), 16. nasrtaj, 18. 
rastavni veznik, 20. stara mje- 
ra, 22. porez, namet, 23. mjera 
za papir. 

Okomito: 1. djelo vajarske 
umjetnosti, 2. inicijali autora na- 
še himne, 3. prezime urednika 
»Male Mladosti«, 5. gradski ili 
državni »otac«, 6. inicijali sta- 
roga kajkavskog kroničara, 7. 
poljski cvijet (opijum!), 9. lje- 
pljiva masa na kori crnogori- 
čnog drveća, 12. lična zamjenica 
(ž. r.), 13. latinski: zdravo!, 15. 
dio kuće, 17. potočna životinja, 
19. nota, talij. član, 21. produ- 
ženi oblik prijedloga. 


Rješenje treba poslati do 2. 
i u j n a. Među odgonetate podi- 
jelit će 20 lijepih romana. 



Rješenje iz br. 21-22 

Vodoravno: 1. Korov, 4. 
Bioče, 8. Obitelj, 1 1. Alibi, 12. A. 
G„ 13. Una, 15. Ata, 16. Sve, 17. 
Resa, 19. Amin, 20. Muha, 21. 
Vrag, 22. Kira, 24. Sine, 26. Aja, 
27. Lik 29. Log, 30. Bakar, 32. 
Nosorog, 33. Rebro, 34. Oboje. 

Okomito: 1. Kotar, 2. Oba, 
3. Vila, 4. Beba, 5. Ili, 6. Oj, 7. 
Eugen, 9. Tito, 10. Anemija, 12. 


Avignon, 14. Asura, 16. Smail, 18. 
Aka, 19. Ars, 22. Lav, 23. Liko, 
25. Egede, 27. Laso, 28. Karo, 30. 
Bor, 31. Rob, 32. N. B. 


Po 5 knjiga dobili su: E. Ro- 
manić iz S., i M. Rendić iz O. Po 
3 knjige T. Jeromić iz B. i N. 
Marjanović iz K. Po 1 knjigu: 
Nar. čitaonica iz Mihovljana, M. 
Budalec iz B., A. Marković iz 
Zagreba i J. Kopun iz M. 


\ 


